大方廣圓覺修多羅了義經 上

曦陽山沙門涵虛堂得通解

大有三義日體大日相大日用大圓覺體寬範圍

天地囊括十虛圓無際涯此體之大也經云如來

藏究竟圓滿等是也具足三德無法不備本有過

□沙淨功德相此相之大也所謂陀羅尼門與所

謂三德秘藏是也能凡能聖能染能淨擧體隨緣

成就一切事法此用之大也經云流出一切淸淨

眞如菩提涅槃及波羅蜜敎授菩薩又云一切衆

生種種幻化皆生如來圓覺妙心是也體相用三

皆有周遍含容無窮無盡之義此所以皆名爲大

也諸經論中凡所謂大與無窮無盡之義皆根此

而言也方是止義亦是正義止有三義曰制止曰

安止曰雙止制止亦正也安止亦正也雙止亦正

也反是則邪也三中有一無二則偏也有二無一

亦偏也三止備修然後不偏不邪而方能正也經

云得正住持不墮邪見等是也離過絶非超平物

外制止之正也經云遠離一切虛妄境界等是也

攝散歸正安於義理安止之正也經中修習觀門

隨順覺性等是也是非情盡能所兩忘雙止之正

也經云於此證中無能無所畢竟無證亦無證者

等是也凡有情執蕩盡無餘一向隨順覺性更不

墮偏邪此所以爲方也凡所謂止持作犯作持止

犯與所謂不偏不邪之義皆攝於此也廣亦有三

義一自利行之廣也二利他行之廣也三自他平

等圓融無際之廣也備修萬行斷盡諸障此自利

行之廣也經中斷障則云遠離諸病乃至云遠離

諸障現德則云根塵普淨一切淸淨等是也推以

及物廣令度脫此利他行之廣也章章先擧當會

之衆次爲末世衆生請佛開示至於普覺圓覺二

章則專爲末世請開方便等是也於惡斷斷而無

斷於善作作而無作於物化化而無化持犯兩忘

自他平等此圓融無際之廣也經云不與法縛不

求法脫等是也凡有所斷無不斷凡有所作無不

作凡有所度無不度乃至不厭生死不愛 槃生

死涅槃去住無□此所以爲廣也凡所謂擴而充

之推以及物與所謂 通無□之義皆攝於此也

圓亦有三義一自覺之圓也二覺他之圓也三究

竟之圓也斷惑成德障盡覺滿此自覺之圓也普

攝三根同歸圓覺此覺他之圓也證無所證化無

所化證化圓極而無所不極此究竟之圓也理極

情忘混聖同凡無一毫偏局之見此所以爲圓也

凡所謂圓與究竟滿足之義皆攝於此也覺亦有

三義一本覺二始覺三本始無二之覺也本覺名

大自覺名方覺他名廣自他覺滿還同本覺名爲

圓覺本覺何名爲大夫覺之爲覺也語其體則包

容無際語其相則具衆德相語其用則流出無窮

彌滿淸淨虛徹靈通在聖而爲菩提爲涅槃而亦

不增在凡而爲煩惱爲生死而亦不減如天皎月

不分染淨美惡不問貧富貴賤普令一切同荷照

臨如是妙體括宇宙而不寬處□末而不微該過

未而無始無終遍塵刹而無虧無缺無在不在無

時不然此本覺之所以爲大也自覺何名爲方夫

在之衆忽因師指忽自□幾機返照淸淨具足之

相而生信解於是舍邪歸正背惡從善□煩惱爲

菩提□無明爲般若轉生死爲浬槃此自覺之所

以爲方也覺他何名爲廣 能自覺斷惑成德普

觀衆生同稟而迷於是雲布慈門波騰行海現種

種形說種種法廣能饒益一切有情此覺他之所

以爲廣也又自覺名方而兼帶廣義覺他名廣而

兼帶方義止惡則無惡不斷行善則無善不持可

離而無所不離可作而無所不作此利他者之所

以爲方而兼能廣也普令一切亦如我止而無所

不止亦如我作而無所不作此利他者之所以爲

廣而兼能方也自他覺滿還同本覺何名爲圓覺

雖然自證取證之心猶存能所之見未亡則豈得

名爲極證雖然化物內猶未忘能化之心外猶見

有所化之境則豈得名爲馬化取證情忘然後方

爲極證生佛見盡然後方爲大化極證大化之境

冥同本覺緣起無□邪正善惡染淨是非聖凡迷

悟混爲一境菩提煩惱不相留□生死浬槃亦不

相違智慧愚癡通爲般若地獄天宮皆爲淨土

縱在握順逆臨時此自他覺滿還同本覺之所以

爲圓覺者也梵語阿□多羅三□三菩提此云無

上正遍正覺所謂無上正偏正覺卽此所謂大方

廣圓覺者也無上卽大也正  卽方廣也下覺卽

圓覺也正智自覺偏智覺他自覺覺他皆不偏邪

謂之正遍正覺方之能所兩忘廣之自他平等圓

之究竟圓極覺之本始無二之義皆同正覺之義

也故知所謂正覺卽所謂圓覺也夫先大而次方

先方而次廣先方廣而後圓者何也大以信解言

方以自利言廣以利他言圓以證化言也以信解

爲大者所信解者大也以自利爲方者自所行者

正也以利他爲廣者利於人者廣也以證化爲圓

者所證詭者圓也先大而次方者解圓而行方也

解圓者解通善惡染淨死生幽明之理故也如云

智周乎萬物者也所謂事無不知理無不通是也

行方者行有進止取舍貞正不流之義故也如云

旁行而不流又如敬以直內義以方外者也所謂

止惡趨善舍邪歸正是也先方而次廣者德有餘

則推以及物施而無吝故也如云安土敦乎仁故

能愛又如有善於已然後可以責人之善無惡於

已然後可以正人之惡者也所謂攝善攝律饒益

有情是也先方廣而後圓者旣因取舍自他行立

又能取舍情亡能所見盡然後方能造於極證大

化之境此以道無方體而得然也如云神無方而

易無體者也所謂□修無證與所謂無生於化不

生無化等是也此所以先大而次方先方而次廣

先方廣而後圓者也夫大與圓名異而義同所謂

大圓滿覺是也信解與證化始終而一貫所謂契

文殊之妙智宛是初心人普賢之行門曾無別體

者是也又大與廣相類方與圓相應旣知同體之

覺大無邊際自他無殊又能推以及物廣令開悟

此大與廣相類者也成大覺王廣度群品是也如

易大以配於天廣以配於地智以言其大仁以言

其廣夫能兼仁智之德合天地之道然後能範圍

曲成寬容廣大而得名爲聖也故曰夫易聖人所

以崇德而廣業也崇德者智周乎萬物而高明如

天也如所謂正知也廣業者鄕道濟天下而廣博

如地也如所謂洪慈濟物也所謂廣大其義若此

旣能舍邪歸正斷惑成德又能混凡同聖圓應無

方此方與圓相應者也欲得成此圓先須方於圓

是也經中先列訪賢聖位而結之以如來曰一切

障□卽究竟覺如儒先擧諸賢統之以夫子曰無

可無不可此所以先方而後圓者也易云知崇禮

早崇效天早法地成性存存道義之門蓋天包地

外而含□無際高也大也圓也地居天中而厚重

不遷早也廣也方也三才萬物共由曰道聖人體

之而普應無偏圓也由仁而行得其宜曰義聖人

以之而守正不流方也唯聖人然後同天地混聖

凡能方能圓而無適不可也如云聖性無不通是

也大聖巳降未免有偏局之見癡迷之惑故云仁

者見之謂之仁智者見之謂之智百姓日用而不

知此則未見道之大全而不得能方能圓者也所

謂方圓其義若此大方廣者無因果中開因果也

方廣圓者□因果而歸無因果也所謂無不從此

法界流無不還歸此法界是也悟巳而修自行化

他大方廣也修巳趣證證無所證證巳開化化無

所化證化俱圓自在無□方廣圓也此皆所以莊

嚴覺路非嚴之嚴也嵩明敎之言曰聖人道性必

先夫因果修證諒哉斯言以十二章配之則文殊

一章依信解門而明其大也普賢至淨業等八章

依自利門而明其方也普覺一章依利他門而明

其廣也圓覺一章依證化究竟門而明其圓也文

殊一章依信解門而明其大者何也文云有大陀

羅尼門名爲圓覺流出一切淸淨眞如菩提涅槃

及波羅蜜等此所以明其大也又云一切如來皆

依圓照淸淨覺相永斷無明方成佛道所謂圓照

者卽信解之謂也此所以文殊一章依信解門而

明其大也普賢至淨業等八章依自利門而明其

方者何也章章所現皆是斷惑現德而於眞妄邪

正決擇分明去就精詳而含制止安止雙止之義

此所以普賢等八章依自利門而明其方也於中

亦有廣義是兼非正也普覺一章依利他門而明

其廣者何也普覺云者普以吾覺覺後覺之謂也

文云使諸衆生永何等人依何等法乃至云令彼

群盲不墮邪見普攝群機廣令開悟此所以普覺

一章依利他號而明其廣也於中不無方義亦是

兼非正也圓覺一章依證化究竟門而明其圓者

何也圓覺云者自他覺滿究竟圓極之謂也文云

我等今者巳得開悟自證之圓也攝盡群機同歸

圓覺化物之圓也巳悟之言攝盡之義前所未現

而此獨有之此所以圓覺一章依證化究竟門而

明其圓也但於中普賢普眼二章是上根修證也

文含證義故也普賢章云離幻卽覺普眼章云垢

盡明現水云其能證者無作止任滅等是也金剛

等六章中根修證也淨業章所明專是因窮趣果

者所斷之細相也斷盡此相則能證入故也普覺

圓覺二章證化圓極之境而下根之所資也故兼

屬下根之修證也到此正宗已周而堪傳爲後軌

故復有賢善首章也此則屬於流通而結現諸章

之大旨也夫大方廣圓覺五字攝盡諸章之大義

十二諸章同現一題之妙旨了然可見如臨寶鏡

所證之法日大覺日圓覺曰妙覺能證之人能證

之智亦曰大覺亦曰圓覺亦曰妙覺能所證同其

名者何也極證之境人怯雙忘雙忘亦寂理智俱

圓俱圓亦泯俱圓俱泯能所無二故能所證同其

名也所證之法曰大覺曰圓覺曰妙覺者如云空

生大覺中又云有大陀羅尼門名爲圓覺又云無

上妙覺遍諸十方等是也能證之人能證之智亦

曰大覺亦曰圓覺亦曰妙覺者如云大覺世尊圓

覺菩薩妙覺菩薩等是也夫悟修證化乃一經之

大旨而群經之所宗也然諸部中或有以本始二

覺言或有以白他二覺言而於解行證化互現而

未盡若事周理圓詳盡悉備者大華嚴外唯此一

部而已與華嚴異者但廣略不同耳所謂大方廣

圓覺者卽彼所謂大方廣佛者也佛名爲覺自他

覺滿之謂也所謂滿覺卽此所謂圓覺也此所以

大同也以悟修證化四者恢張廣布莊嚴法界者

華嚴也所以云以陀羅尼無盡寶莊嚴法界實經

何更逐言詮佛常隨衆數盈千餘菩薩海會十萬

其衆阿難何緣獨稱我聞而又其言冠諸經首流

傳千古其故何哉阿難十大弟子中以多聞稱第

一者也夫難之爲賢早植德本聰悟過人更承宿

願常侍於佛佛所宣說乃至一句一偈未嘗載諸

方策但向胸中摠持不忘當佛滅度但問經首所

安名字佛令安如是等言佛滅度後亦因迦葉先

得漏盡方始結集初升法座衆起三疑如是一唱

群疑頓釋故知如是等言佛所親囑而阿難曾所

免疑之辭也而其一言冠於四十九年所說之經

首隨法門之所在傅千古而來今遭人人之齒錄

□箇箇而稱美豈不□歟金口親宣之敎海溢于

西乾盈于東震熏人耳目發人良心法輪在在而

流通慧命繩繩而不絶是誰之功歟以山海惠自

在通王得記者豈徒然哉凡於經中問答之外始

而時處主伴次而進問威儀終至信受奉行皆經

家□置之辭也今當時處主伴頌曰光明藏裡融

凡聖平等會中現化儀不下一言聲振地發言終

不露全機

如是我聞一時婆伽婆

如是者通指向下所說之法也我聞者謂如是之

法我從佛聞也一時者若記年月則隨經不同若

云一時則略而通諸故但云爾婆伽婆佛之異稱

言含多義故存梵不譯

入於神通大光明藏三昧正受一切如來光嚴住持

是諸衆牡淸淨覺地身心寂滅平等本際圓滿十方

不二隨順於不二境現諸淨土與大菩薩摩訶薩十

萬人俱其名曰文殊師利菩薩普賢菩薩普眼菩薩

金剛藏菩薩彌勒菩薩淸淨慧菩薩威德自在菩薩

辨音菩薩淨諸業障菩薩普覺菩薩圓覺菩薩賢善

首菩薩等而爲上首與諸眷屬皆入三昧同住如來

平等怯會

物所畜曰藏有含攝義有出生義卽指覺體也指

覺體而言此者而此覺體衆德之所蘊而通光之

所從現故也三昧下受者卽此覺體不對外緣虛

明自照之時也所謂入者與此虛明自照之體隨

順安住之謂也而此虛明自照之藏中非獨如來

隨順安住一切如來交光互嚴所同住持之處也

非獨佛佛所同住持一切衆生亦非分外只爲身

心之所□不能於中隨順安住於此藏中所有身

心本自寂滅以身心之跡而觀之則聖凡似異以

寂滅之體而觀之則生佛平等而此平等本際卽

周遍含容圓融無二之境也佛於此中隨順安住

不離寂定應緣現土菩薩十萬而以爲伴而此十

萬各與眷屬皆人三昧同佛妙境也

文殊章第一

文殊此云妙首不測曰妙衆元曰首所謂妙首者

蘊衆德而不露神不可測處萬變而不屈高不可

仰之謂也菩薩十萬特令文殊起敎者文殊以智

寄位者也夫智萬行之先鋒而畢竟所造之妙也

萬行非此皆成有漏畢竟非此皆成魔種所以云

萬行中一一不可無此君又云不作此解名善境

界若作此解則受群邪所以不作解者由智之力

也佛欲令修圓覺者先依智而起行故令文殊發

問先明如來因地法行因地法行卽所謂信解也

先須信解然後方能起修趣證也文殊所以最先

發問者以此頌曰欲識如來因地行看取文殊所

問章了悟法空空亦忘從此轉愚成覺皇

於是文殊師利菩薩在大衆中卽從座起頂禮佛足

右繞三□長□叉手而白佛言

從定起巳肅恭整容先禮足叉手方陳辭達意乃

敬佛敬法之至也

大悲世尊

諸佛出世本爲度生度生洪願本由大悲故訪欲

請示法要必先稱大悲

願爲此會諸來法衆說於如來本起淸淨因地法行

及說菩薩於大乘中發淸淨心遠離諸病能使末來

末世衆生求大乘者不墮邪見作是語巳五體投地

如是三請終而復始

對畢竟言本起對染習言淸淨望果位言因地對

塵勞業用言法行蓋圓照而信解則本因巳成畢

當證果亦必背梁習而淸淨□業用爲法行也發

淸淨心者本有之覺與佛無殊但以妄想而不證

得旣知如是亦當作念我所以異於佛者但以妄

想之垢也必須背習治梁革故從新以復淸淨之

源也如是作念名發淸淨心也遠離諸病者□害

法身病非一種所以云諸多方對治脫盡無餘故

云遠離能使等者若欲度人必先自度自未得度

焉能度人所以先爲菩薩請說因地法行次請自

度度人之方也作是語已等者語已示勤以表重

法水澄月現感極應速

爾時世尊告文殊師利菩薩言善哉善哉善男子汝

等乃能爲諸菩薩諮詢如來因地法行乃爲末世一

切衆生求大乘者得正住持不墮邪見汝今諦聽當

爲汝說時文殊師利菩薩奉敎歡喜及諸大衆默然

而聽

因地法行與及爲末世雨句之間恐脫令諸菩薩

於大乘中發淸淨心三句又及爲之爲恐是令字

之誤應云汝等乃能爲諸菩薩諮詢如來因地法

行令諸菩薩於大乘中發淸淨心及令末世一切

衆生求大乘者得正住持不墮邪見下文結答云

菩薩因此於大乘中發淸淨心末世衆生依此修

行不墮邪見前後相應分明無惑得正住持者圓

覺體中性相俱沈百非斯絶不爲性相有無等見

所障一向隨順覺性所以得正住持也反是則未

免墮於邪見坑也汝令諦聽等者現爲當會懸爲

末世開示因行令爲行本上稱尊懷下合機宜所

以稱善許說月無私照淨水偏現法音至公不入

亂心所以誠令諦聽歡喜言其法喜默然言其禪

悅內懷法喜禪悅聽佛微言所以云歡喜默聽

善男子無上法王有大陀羅尼門名爲圓覺流出一

切淸淨眞如菩提涅盤及波羅蜜敎授菩薩

大卽體相用三大之大也陀羅尼卽所謂相大也

而含方意沆出一切淸淨眞如菩提涅槃及波羅

蜜敎授菩薩卽所謂用大也而含廣義陀羅尼何

名爲相何名爲方陀羅尼言含多義故存梵不譯

强□之則此云摠持塵沙德用摠而持之之謂也

亦云能持亦云能遮持則持一切善法遮則遮一

切惡法摠持塵沙德用此相之大也持善遮惡此

所以方也流出一切淸淨眞如等法敎授菩薩何

名爲用何名爲廣對僞言眞對變言如眞如是去

僞妄融變異之指南也對煩惱言菩提對生死言

涅槃菩提涅槃是轉煩惱離生死之果法也煩惱

所統之塵勞數盈八萬四千波羅蜜是轉彼雜梁

之妙方也此皆不出止惡持善舍邪歸正之義也

流出如是等無量妙用此用之大也以此敎授菩

薩無機不攝此所以廣也如是無量德相如是無

量妙用皆依體而有此所以體大也覺之所以爲

覺具如是三大故名爲圓覺此覺乃出纏最淸淨

覺也唯佛當之故云無上法王有大陀羅尼門名

爲圓覺故知歷悟修證化而無所不極者是佛所

有之圓覺也凡所謂門者有望千里而言者有望

堂室而言者望堂室而言者從淺至深之謂也望

千里而言者從本至末之謂也夫萬頃之波本於

大海千差之路根於一門則今所謂門者從本至

末之謂也喩圓覺爲衆德之本萬行之元也故一

切修證方便敎授法門莫不由是而建之也此圓

覺之所以爲門也此門沒量絶涯故曰大具足三

大故曰圓虛明寂照故曰覺

一切如來本起因地皆依圓照淸淨覺相永斷無明

方成佛道

初心所照之覺非不具體用也但體出情量用隱

凡心初心識昧照不及體用不得盡唯佛徹證其

體展盡其用故初心之人所照之覺唯是在纏覺

性淸淨之相而巳故云照淸淨覺相如所謂所信

境是在纏性淨法界者是也然相亦無邊含攝衆

德故照曰圓照但能圓照淸淨覺相足以□破無

明而成正覺故一切如來皆依圓照之功斷惑而

成道也故知張萬行而趣證證大覺而度生皆依

圓照之功也故指云一切如來因地法行

云何無明善男子一切衆生從無始來種種顚倒猶

如迷人四方易處妄認四大爲自身相六塵緣影爲

自心相譬彼病目見空中華及第二月善男子空實

無華病者妄執由妄執故非唯惑此虛空自性亦復

迷彼實華生處由此妄有輪轉生死故名無明

明是妙明明正之義也無明是背明向暗失正投

邪之義也凡有背下投邪皆曰顚倒邪非一種故

云種種性本精明因何無明夫虛明體上忽然起

惑遂失眞明正慧向暗投邪如人忽迷惑南爲北

惑東爲西也蓋妙明眞心寂照同時卽照而寂名

爲法身卽寂而照名爲眞智眞智絶慮法身無相

無相之耳是眞身也認色身爲自身絶慮之智是

眞心也認緣慮爲自心認緣慮爲自心故迷眞智

也認色身爲自身故迷法身也此則非唯迷彼法

身眞智亦復不知色身緣慮之爲非眞也此因最

初不覺而致之也如病眼見空而空中見花埋月

見月而月邊更見月也法身比之則如彼大虛色

身比之則如彼空華眞智比之則如彼眞月緣心

比之則如第二月也眞身無相而以色身爲耳眞

心絶慮而以緣慮爲心如空中見花月邊見月也

色身有相而終歸散滅緣心是妄而隨塵起滅由

執生滅之體而以爲實故妄見輪轉生死此是不

覺之過也卽無明之相也若守妙明之體而常覺

以法身爲自身眞智爲自心則法身眞智本無生

滅之相故必不見輪轉生死也如來本起因地圓

照淸淨覺相正爲此也

善男子此無明者非實有體如夢中人夢時非無及

至於醒了無所得如衆空華滅於虛空不可說言有

定滅處何以故無生處故一切衆生於無生中妄見

生滅是故說名輪轉生死

因迷見有輪轉生死及其圓照覺相而反推其所

以生死所以起迷則非唯生死無□迷亦無體如

人作夢見種種物及至於醒物不可得夢亦無□

夢與物皆無生處故也亦如病眼望空空中花起

病若得差見花還滅雖於空花見起見滅彼空中

花本無生處亦無去處生死輪轉正如夢境亦如

空花若推其原實無生處但以妄計見生見滅是

故說名輪轉生死

善男子如來因地修圓覺者知是空華卽無輪轉亦

無身心受彼生死非作故無本性無故

圓照覺相知眞本有觀彼無子了妄無體故無所

感之生死亦無能感之身心此非作爲而令無性

本空寂故也

彼知覺者猶如虛空知虛空者卽空華相亦不可說

無知覺性有無俱遣是則名爲淨覺隨順

雖知眞本有了妄元無此了知之覺亦本無生又

雖知彼覺之無生此知還同身心生死之無生亦

如空花也然但於有無俱無分別得契眞源豈全

無知若謂無知還同斷滅之見也妙明本有之眞

性不同今日對治之覺故也對治覺盡則本明常

存是則名爲隨順覺性

何以故虛空性故常不動故如來藏中無起滅故無

知見故如法界性究竟圓滿偏十方故是則名爲因

地法行菩薩因此於大乘中發淸淨心末世衆生依

此修行不墮邪見

身心是有生死是動空花則似有而非有似動而

非動何故指耳態生死言同空花又見彼花滅之

見不同見彼花起之見也知彼身心生死之無生

此知不同認身心之妄知見生死之妄見何故復

云彼知覺者猶如虛空又性自神解本自有知何

故旣言如空復言卽空花相又旣於知見拂拂而

拂盡何故復言不可說言無知覺性夫指身心生

死而言同空花者身心雖然似有但以橫計而見

其有當體如空有卽非有生死雖然似動但以橫

計而見其動動無動性動常不動所以指身心生

死言同空華身心生死知如空花此知復言如空

知知如空此知更言卽空華相者但以橫計見有

身心生死如病目之見花起也離橫計而不見有

身心生死如病除而見花滅也由是見起見滅之

知見本由身心生死而致之知知如空之知見亦

由見起見滅之知見而有之皆未免爲知見之垢

也如來藏中本無身心生死之起滅亦無見起見

滅之知見亦無知知如空之知見所以云彼知覺

者猶如虛空知虛空者卽空華相旣於知見拂拂

而拂盡復云不可說言無知覺性者知是空華之

知見本因身心生死而有之知知如空之知見亦

因知是空華之知見而有之此皆對緣而有對治

之知見也非本有之知見也若本有之知見則非

因對治而有也亦非從緣而得也是如來藏妙圓

眞常眞知見也其量廣大猶如法性究竟圓滿偏

周十方非對治之知見所能及也所以云不可說

言無知覺性夫執認身心生死之知見與夫從緣

對治之知見俱遣則本有淸淨覺相現前此名本

起因地法行菩薩因此作念本同於佛因習乃異

要須治習究竟淸淨是爲發淸淨心也衆生亦依

此發心修淸淨行所以不墮邪見坑也

爾時世尊欲重宣此義而說偈言文殊汝當知一切

諸如來從於本因地皆以智慧覺了達於無明知彼

如空華卽能免流轉又如夢中人醒時不可得覺者

如虛空平等不動轉覺遍十方界卽得成佛道衆幻

滅無處成道亦無得本性圓滿故菩薩於此中能發

菩提心末世諸衆生修此免邪見

知眞本有了妄元空從此卽免生死之見復能了

悟知眞了妄之見亦同空花悉無所有而此見盡

之心亦復不存自造無迷無悟之境安住不動於

是融物我而無間混法界爲體性此所以卽成佛

道者也所謂成道對離幻垢幻垢巳滅對治亦泯

所以云成道亦無得

普賢章第二

博施之謂普大德之謂賢所謂普賢者運大悲而

無機不利行萬行而無德不就之謂也繼文殊而

發問者何也文殊主於信門者也普賢主於行門

者也文殊主於信門故請佛開示修行漸次復令

一切悟淨圓覺普賢主於行門故請佛開示修行

漸次復令一切依悟起修也夫膏明相賴目足更

資明不得膏其明必窮足不得目其進必局明因

膏而益明其明不窮足因目而益進其進不局行

之於解猶膏之於明也解之於行猶目之於足也

解不得行其解必虛行不得解其行必局由是若

欲修行須先悟解若巳悟解須復起行所以文殊

先令悟淨圓覺普賢次令依悟起修也頌曰正解

巳成須起行普賢所以問其方離幻拂到無所離

不可離者是眞常

於是普賢菩薩在大衆中卽從座起頂禮佛足右繞

三□長□叉手而白佛言大悲世尊願爲此會諸菩

薩衆及爲末世一切衆生修大乘者聞此圓覺淸淨

境界云何修行

修大乘者與聞此圓覺兩句之間恐脫開示修行

方便漸次八字應云大悲世尊願爲此會諸菩薩

衆及爲末世一切衆生修大乘者開示修行方便

漸次聞此圓覺淸淨境界云何修行謂旣能悟淨

圓覺須復起行若欲起行依何方便漸次修習

世尊若彼衆生知如幻者身心亦幻云何以幻還修

於幻

菩薩萬行摠依身心若修萬行智爲先道旣曰彼

知覺者猶如虛空知虛空者卽空華相則能修之

智是幻非實旣曰知是空華卽無輪轉亦無身心

受彼生死則所修行境亦幻非實能所修旣皆是

幻則幻幻一體無由起修所謂修行其義安在

若諸幻性一切盡滅則無有心誰爲修行云何復說

修行如幻

旣曰身心知見一切是幻則幻空無體同歸盡滅

夫如是則無有能修之者孰能修於萬行旣曰一

切如幻修行亦可說名爲幻然修行趣果是決定

義云何復說修行如幻

若諸衆生本不修行於生死中常居幻化曾不了知

如幻境界令妄想心云何解脫

若曰修行如幻本無修行之理則現有衆生常居

幻化曾不了知如幻境界妄想浮心亂起亂滅若

不修行所有妄想云何解脫

願爲末世一切衆生作何方使漸次修習令諸衆生

求離諸幻

末世一切衆生此句上下疑皆有闕文上當有此

會諸菩薩衆六宇與及爲兩字下當有開示修行

方便漸次八字應云願爲此會諸菩薩衆及爲末

世一切衆生開示修行方便漸次作何方便漸次

修習令諸衆生永離諸幻上來問有三重一問幻

幻一體無由起修二問雖曰一切如幻修行不可

言空三問雖曰修行本空本無修行之理衆生現

墮妄見網中所有妄想若不修行云何解脫如是

問巳請云若欲趣果先離妄想欲離妄想須假修

行若要修行須知漸次旣示圓覺淸淨境界普令

悟入而爲行本願更宣說修行漸次令此會衆及

令末世一切衆生遠離妄想而能趣證

作是語已五體投地如是三請終而□始爾時世尊

告普賢菩薩言善哉善哉善男子汝等乃能爲諸菩

薩及末世衆生修習菩薩如幻三昧方便漸次令諸

衆生得離諸幻汝今諦聽當爲汝說時普賢菩薩奉

敎歡喜及諸大衆默然而聽

旣令開悟復欲示修菩薩適請所以稱善許說末

世衆生與修習菩薩兩句之問恐脫諮問如來四

字應云汝等乃能爲諸菩薩及末世衆生諮問如

來修習菩薩如幻三昧方便漸次所謂諮者訪問

於善之義也謂以修習菩薩如幻三昧之方便漸

次訪問於如來而請令開示也所謂問如來之語

十二章章悉有其例也菩薩三昧者菩薩善修萬

行行行淸淨無念無著之謂也行行旣皆無著故

雖熾然作爲同於幻化畢竟非有故云如幻修習

此行若約上根固無漸次然根有利鈍造有難易

故方便漸次不可不示此菩薩所以請佛開示而

佛之所以稱善許說

善男子一切衆生種種幻化皆生如來圓覺妙心猶

如空華從空而有幻華雖滅空性不壞衆生幻心還

依幻滅諸幻滅諸幻盡滅覺心不動依幻說覺亦名

爲幻若說有覺猶未離尖說無覺者亦復如是是故

幻滅名爲不動

所謂衆生對如來而言之則唯佛一人之外皆名

衆生則內訪外凡皆是衆生故云一切內外旣皆

衆生則所有身心生死同是幻也但分段變易之

異耳故云種種如是種種離此圓覺別無所從故

云皆生如來圓覺妙心所謂離圓覺無六道舍圓

覺無三乘者是也皆謂之幻者覺心本淨曾無起

滅訪有生心動念皆是幻也二乘之智有對治六

凡之能菩薩之智有對治二乘之能雖優劣有異

而於淨覺心中皆未免爲幻化竟□所有所以同

謂之幻也故云猶如空花從空而有花從空起亦

從空滅花雖滅而空性不壞幻從覺生還從覺滅

幻雖滅而覺性不動衆生幻心還依幻滅等者二

乘之智雖未免爲幻化若不以此對治六凡則六

凡永爲六凡菩薩之智亦未免爲幻化若不以此

對治二乘則二乘永爲二乘須以二乘之智對治

六凡菩薩之智對治二乘以佛知見對治菩薩如

是對治諸幻盡滅則圓覺大智朗然獨存此所以

衆生幻心還依幻滅諸幻盡滅覺心不動者也六

凡之三毒十便三乘之諦緣六度皆爲幻化盡屬

緣生比如大海因風起浪也雖淸濁有異而皆名

爲波浪也緣盡幻滅而覺心常存如彼大海風停

波息而依舊湛然也幻盡覺顯之處更不生心動

念快矣然其人也難得其有大凡依幻說覺者未

忘知見者也以幻爲所滅以覺爲所現而有去就

欣厭之情此所以爲知見亦名之爲幻也由是若

於幻盡覺現之處更生心動念以爲幻巳滅矣而

覺心常存則未忘於覺而墮於常見者也此所以

未忘於知見而未離於幻也又聞此而更生心動

念以爲幻巳滅矣而覺亦無矣則墮於斷見而亦

未離於幻也故知諸幻滅盡之處無復生心動念

則覺心自現比如磨鏡垢盡明現也其爲明也不

從外來亦不中生依舊湛然虛明自照名爲不動

善男子一切菩薩及末世衆生應當遠離一切幻化

虛妄境界由堅執持遠離心故心如幻者亦復遠離

遠離爲幻亦復遠離離遠離幻亦復遠離得無所離

卽除諸幻比如鑽火兩木相因火出木盡灰飛煙滅

滅以幻修幻亦復如是諸幻雖盡不人斷滅善男子

知幻卽離不作方便離幻卽覺亦無漸次

修幻之義說也說盡更欲顯示知見之垢及與方

便漸次之義又欲發明但能遠離若不生情則無

方便漸次之階但成大乘圓頓之機而復唱言善

男子一切菩薩及末世衆生應當遠離一切幻化

虛妄境界乃至云知幻卽離不作方便離幻卽覺

亦無漸次所謂遠離一切虛妄境界者除佛一人

隨順覺性之外所有身心所有知見皆名幻化虛

妄境界故云一切凡欲隋順覺性者應當遠離如

是一切虛妄境界但能遠離更不生情則無復幻

化而已得名爲隨順覺性何順更作方便漸次修

習以未能如是著著生情故不得已有方便漸次

之敎所謂由堅執持遠離心故心如幻者亦復遠

離至離遠離幻亦復遠離者此所以發明知見之

垢而曲說方便漸令修習者也以如是方便漸次

修習淨盡無餘此所以得無所離卽除諸幻者也

漸次修習淨盡無餘比之以鑽木出火木盡火滅

者何也首楞云空生大覺中如海一□發有漏微

塵國皆依空所生則土因空有木因土有火因木

有木與火雖因地有若究其根正是從空而有者

也故云性火眞空性空眞火周遍十方淸淨本然

離空無土離土無木離木無火空比則大覺也土

比則盡衆生界也兩木比之則能治所治也所治

如本木所化之機也能治如木燧能化之方也方

卽悲智之謂也火比則所現之覺也卽所謂始覺

也始覺之現因於悲智悲智之與因於機感機之

所從攝衆生數衆生所從因於大覺也離大覺無

衆生離衆生無當機離當機無悲智離悲智無始

覺故云離圓覺無六道捨圓覺無三乘又云因於

衆生而起大悲因於大悲生菩提心因菩提心成

等正覺此如土因空有木因土有火因木有也所

謂木盡火滅者抽釘拔楔解□去縛脫盡廉纖淨

盡無餘之比也以火配於始覺者如所謂直待金

星現歸家始到頭是也所謂金星現卽始覺發現

之謂也火是始覺之比也而云滅者始覺從今日

而有者也非如本有覺之究竟也始覺之於本覺

如一朝風月於萬古長空亦如眼花之發晴空也

亦未免爲幻也幻從覺生還從覺滅如火從空生

還從空滅也火從空滅空性依舊湛然幻從覺滅

覺性依舊不動所以云以幻修幻亦復如是諸幻

雖盡不人斷滅者也如上方便次之訓出於佛之

不得巳也若於最初離幻之處更不生情則知幻

卽離離幻卽覺更無方便亦無漸次矣此乃菩薩

之下路修行之捷徑也衆生但爲知見之垢未能

踏著如是境界致令如來不得巳有方便漸次之

訓也亦

一切菩薩及未世衆生依此修行如是乃能永離巷

諸幻

頓漸之義巳具宣示乃云利根之輩依頓而修鈍

根之輩依漸而修是所應也如是如是依敎而修

方能遠離諸幻隨順性矣

爾時世尊欲重宣此義而說偈言普賢汝當知一切

諸衆生無始幻無明皆從諸如來圓覺心建之猶如

虛空華依空而有相空華若復滅虛空本不動幻從

諸覺生幻滅覺圓滿覺心不動故若彼諸菩薩及末

世衆生常應遠離幻諸幻悉皆離如木中生火木盡

火還覺則無漸次方便亦如是

幻從覺生如花從空現此迷眞成相之門也幻滅

覺性自如花滅空性自若此返流歸性之門也旣

現二門勸令離幻此則就此二門偏現返流之門

也勸令離幻而復言曰離幻之中頓漸有異漸則

如火因木出木因火滅木火俱盡成畢竟空此鈍

根之人雖能離幻未能更不生情轉轉情生故須

轉轉離幻方歸圓覺之比也苟能離幻更不生情

則不勞心力覺自現前所以道知幻卽離不作方

便離幻卽覺亦無漸次此則如斬一握絲一斬一

切斷所以謂之頓也此當利根者也

普眼章第三

日遍照曰普明了根曰眼所謂普眼者如日遍照

無幽不燭悲智普運無所不周之謂也繼普賢而

發問者何居文殊現悟普賢現修悟修之理已著

起修之方難明故菩薩欲以其所觀而炙起修之

方普令修習如幻三昧證入如來大寂滅海請佛

開示起修之方也自他身心如幻本空凡聖依正

通爲一境唯一淸淨宜周法界此普眼之所觀也

以此爲方以此作觀則庶幾不涉他途直踏菩提

正路故稱其方曰正方便稱其觀曰正思惟依此

起修則行何爲而不成幻何爲而不離乎行旣成

而幻旣離矣則其於圓覺何患其不悟入也此普

眼所以繼普賢而發問者也頌曰欲知離幻最先

方也應□取普眼章身心幻依正觀滅淸淨圓明

佛境彰

於是普眼菩薩在大衆中卽從座起頂禮佛足古繞

三□長□叉手而白佛言大悲世尊願爲此會諸菩

薩衆及爲未世一切衆生演說菩薩修行漸次云何

思惟云何住持衆生未悟作何方便普令開悟世尊

若彼衆生無正方便及正思惟聞佛如來說此三昧

心生迷悶卽於圓覺不能悟入願興慈悲爲我等輩

及末世衆生假說方便作是語已五體投地如是三

請終而復始

千里之行起於一步菩薩萬行始於觀門一步不

正則步步妄涉他途焉能直造所向之境也所觀

不正則行行不由正道焉能直證所永之果也以

以要以正觀開示迷徒令不涉乎他途能直至乎

寶所此普眼所以爲現未而發問者也所謂正方

便正思惟者卽所謂正觀也無此正觀則雖聞佛

說修習菩薩如幻三昧方便漸次心生迷悶不能

悟入

爾時世尊告普眼菩薩言善哉善哉善男子汝等乃

能爲諸菩薩及末世衆生問於如來修行漸次思惟

住持乃至假說種種方便汝今諦聽當爲汝說時普

眼菩薩奉敎歡喜及諸大衆默然而聽

普令衆生先作正觀方修萬行亦佛本懷故讚而

許說誡令諦聽也

善男子彼新學菩薩及末世衆生欲永如來淨圓覺

心應當正念遠離諸幻先依如來奢摩他行堅持禁

戒安處徒衆宴坐靜室□作是念我今此身四大和

合所謂髮毛爪齒皮肉筋骨髓腦垢色皆歸於地唾

涕膿血津液涎沫淡淚精氣大小便利皆歸於水煖

氣歸火動轉歸風四大各離今者妄身當在何處卽

知此身畢竟無體和合爲相實同幻化四緣假合妄

有六根六根四大中外合成妄有緣氣於中積聚似

有緣相假名爲心善男子此虛妄心若無六塵則不

能有四大分解無塵可得於中緣塵各歸散滅畢竟

無有緣心可見

遠遊之客欲向本國要求還鄕之正路迷習之輩

欲證圓覺須識還源之要術所謂正念者乃修行

之妙號離幻之下方還源之要術者也非此無由

起修終無離幻趣證之期也所以云欲求如來淨

圓覺心應當正念遠離諸幻所謂正念卽所謂正

觀也先依如來奢摩他行等者大凡修行不出三

學因戒生定因定生慧此爲學之序也定非戒而

不成慧非定而不發所謂正念卽慧也作念觀察

是也所謂持戒戒也宴坐卽定也奢摩他行是也

無定而入觀非眞慧也無戒而入定非眞定也若

欲正念觀察先須入定若欲入定先持禁戒持戒

入定眞所謂奢摩他行也先依此行作念觀察此

所以爲正念也如是正念觀察方知耳心畢竟無

體而能遠離諸幻也所謂應當正念遠離諸幻者

此摠標也謂先當下念思惟然後方能遠離諸幻

也先依奢摩他至□作是念等文示所以正念也

卽知此身畢竟無體至畢竟無有緣心可見示所

以離幻也所謂先依者先須持戒入定行眞奢摩

他行然後作念觀察也豈謂先奢摩他而後方持

戒也先慧而次定先定而次戒無有是理也所謂

堅持禁戒安處徒衆宴坐靜室乃持戒入定行眞

奢摩他行也辨音章云當持梵行寂靜思惟梵行

戒也寂靜定也思惟慧也卽此所謂堅持禁戒宴

坐靜室作念觀察之義也

善男子彼之衆生幻身滅故幻心亦滅幻心滅故幻

塵亦滅幻塵滅故幻滅亦滅幻滅滅故非幻不滅比

如磨鏡坼盡明現善男子當知身心皆爲幻垢垢相

永滅十方淸淨

令求證圓覺之者了身心爲幻垢幷幻塵而悉滅

此滅復滅無復更滅非幻之覺性本不隨幻生故

亦不逐幻滅所以云幻滅滅故非幻不滅比如磨

鏡等者蓋盡十方界聖凡依正自他身心皆於圓

覺而爲幻垢正如塵覆鏡明令不得現也今正念

觀察知幻卽離故垢相永滅十方淸淨如彼古鏡

垢盡明現而無障□也所以云當知身心皆爲幻

垢垢相永滅水十方淸淨

善男子比如淸淨摩尼寶珠映於五色隨方各現

諸愚癡者見彼摩尼實有五色善男子圓覺淨性現

於身相亦復如是出此不能遠於幻化是故我說身

心幻垢對離幻垢說名菩薩垢盡對除卽無對垢及

說名者

旣定身心爲幻垢復欲明身心之所以爲幻垢喩

以摩尼以現圓覺淸淨本無身心所有身心但依

外緣而得成相迷人不了執以爲實由是所有身

心不論染淨皆於圓覺而爲幻垢令人不能直下

悟人也旣令知幻卽離恐於離幻之處未忘能所

而於圓覺還成障□復現能所見盡人法雙忘影

像滅盡然後方能親造圓覺境界也所以喩之以

摩尼以現覺本淸淨身心爲垢而旣令離垢復令

去盡離垢之情也所以云垢盡對除云云

善男子此菩薩及末世衆生證得諸幻滅影像故爾

時便得無方淸淨

十方所有染淨身心於彼圓覺皆爲幻垢不得淸

淨者只緣衆生執以爲實不能遠離故也今旣知

幻卽離影像滅盡更不生情故十方淸淨皆無障

□也

無邊虛空覺所顯發覺圓明故顯心淸淨心淸淨故

見塵淸淨見淸淨故眼根淸淨根淸淨故眼識淸淨

識淸淨故聞塵淸淨聞淸淨故耳根淸淨根淸淨故

耳識淸淨識淸淨故覺塵淸淨如是乃至鼻舌身意

亦復如是善男子根淸淨故色塵淸淨色淸淨故聲

塵淸淨香味觸法亦復如是善男子六塵淸淨故地

大淸淨地淸淨故水大淸淨火大風大亦復如是善

男子四大淸淨故十二處十八界二十五潮淸淨彼

淸淨故十力四無所畏四無□智佛十八不其法三

十七助道品淸淨如是乃至八萬四千陀羅尼門一

切淸淨

無邊虛空之句之上恐闕善男子三字此是摠標

之句豈無標告之辭也□所謂淸淨對幻垢而言

也覺未顯時根塵一切皆爲幻垢覺性旣現根塵

一切同歸淸淨也所以然者無邊虛空與夫根塵

四大聖凡依正世出世法原其所自皆是覺性之

所現發如百千澄本因一澄而得照曜也本燈淸

淨故百千燈光悉皆淸淨也所有諸法亦復如是

本是淨覺所現故悉皆淸淨也前則但因妄執而

成幻垢今則妄執旣除覺性頓現故所有諸法還

歸淸淨如彼燈光因人眼□而不分明眼□旣除

燈燈淸淨皆無障□也若一向定身心爲幻垢而

不復明一切淸淨則法法不得安之實相亦不得

現佛欲現諸法實相先現諸法所自而言曰無邊

虛空覺所顯發大虛空旣覺所顯發則依空所有

根塵四大世出世法皆是覺所顯發不言可知矣

旣現諸法所自方明諸法實相而言曰覺圓明故

顯心淸淨心情淨故見塵淸淨乃至云八萬四千

陀羅尼門一切淸淨夫諸法之垢與淨緣妄執之

有與無如燈光之明不明在眼目之病不病也旣

云淸淨幻盡覺現之處諸法實相昭然可見

善男子一切實相性淸淨故一身淸淨一身淸淨故

多身淸淨多身淸淨故如是乃至十方衆生圓覺淸

淨善男子一世界淸淨故多世界淸淨多世界淸淨

故如是乃至盡於虛空圓□三世一切平等淸淨不

動

前旣云幻垢則法法皆成染□而不得淸淨旣云

遠離則法法皆成動搖而不得安之今顯一切實

相則自他身心凡聖依下乃至盡於虛空圓□三

世一切法法悉皆平等淸淨不動也所以然者覺

性淸淨本自不動故一切諸法亦各各淸淨不動

也

善男子虛空如是平等不動當知覺性平等不動四

大不動故當知覺性平等不動如是乃至八萬四千

陀羅尼門平等不動當知覺性平等不動

此明世出世法皆是覺所現發旣皆淸淨不動因

此逆知覺性元自淸淨不動也如因百千燈之淸

淨無□知本燈之淸淨不動也

善男子覺性遍滿淸淨不動圓無際故當知六根遍

滿法界根遍滿故當知六塵偏滿法界塵遍滿故當

知四大遍滿法界如是乃至陀羅尼門遍滿法界善

男子由彼妙覺性遍滿故根性塵性無壞無雜根塵

無壞故如是乃至陀羅尼門無壞無雜如百千燈光

照一室其光遍滿無壞無雜

此明覺性元自淸淨遍滿法界故覺所顯發世出

世法亦稱體而周遍滿法界重重無盡攝入無□

也如一燈光旣滿一室因此所分百千燈光亦滿

一室重重無盡攝入無□光光亦不壞他獨照亦

不相雜互照燈燈各不壞自相相相宛爾光光通

爲一境同照一室一切諸法稱體而周亦復如是

上來所云我今此身四大和合至無方淸淨明離

幻現覺沂流還源也無邊虛空覺所顯發至盡於

虛空圓□三世一切平等淸淨不動此明根身器

界世出世法旣皆淨覺所現故亦各稱體淸淨也

如彼摩尼所現五色一一淸淨亦如一燈所分百

千燈光亦一一淸淨也此則如所謂無不從此法

界流者也虛空如是平等不動至八萬四千陀羅

尼門平等不動當知覺性平等不動此明因苗識

根據末知本也如所謂無不還歸此法界者也前

則自一而多此則自多而一所謂一而異異而一

者也覺性遍滿淸淨不動圓無際故當知六根遍

滿法界至其光遍滿無壞無雜此明一多相攝事

事無□也如所謂一微塵中含十方一切塵中亦

如是者此也如來詳明垢淨說盡本末擒縱殺活

卷大舒自由此普眼所照之境界也

善男子覺成就故當知菩薩不與法縛不求法脫不

厭生死不愛涅槃不敬持戒不憎毁禁不重久習不

輕初學何以故一切覺故譬如眼光曉了前境其光

圓滿得無憎愛何以故光體無二無憎愛故

與與預同厭也巳於覺圓明處顯示一切淸淨於

淸淨處顯示一切不動就不動處而又顯示根根

塵塵一切諸法各周法界相攝無□以明不二之

旨顯示法如是也於此復明入得如是受用如是

也所謂覺成就者旣能了知圓覺妙性聖凡同稟

染淨同源而得隨順之謂也此則顯示入得如是

也不與法縛等者謂旣知覺性之不二而能隨順

故凡聖縛脫生死涅槃持戒毁禁久習初學於諸

兩頭不生分別取舍之見也此則顯示受用如是

也何以故一切覺故等者謂如是了知如是受用

其故何哉圓覺妙性在聖而不增在凡而不減縛

而非縛脫而非脫生死涅槃持戒毁禁久習初學

亦無添減無二無別故也此則顯示隨順不二而

無取舍之由也比如眼光曉了前境等者取眼光

照色不生情塵之時也如所謂識前一步是也大

凡眼光但能照色初無分別後起情見方生憎愛

所以云初居圓成現量之中浮塵未起後落明了

意根之地外狀潛呈正當初無分別之時雖對美

惡不知其爲美惡故無有憎愛取舍之見也隨順

覺者之於差別境上而無差別之見亦復如是何

以故光體無二等者眼光圓滿得無憎愛其故何

哉眼根現量是所謂光體也所謂光體卽所謂無

分別之照也旣是無分別之照故無有憎愛取舍

之見也前之八不現一無心也所謂無心謂無二

取之心也所謂光體無二卽無心之比也

善男子此菩薩及末世衆生修習此心得成就者於

此無修亦無成就圓覺普照寂滅無二於中百千萬

億阿僧祇不可說□河沙諸佛世界猶如空華亂起

亂滅不卽不離無縛無脫始知衆生本來成佛生死

涅槃猶如昨夢善男子如昨夢故當知生死及與涅

槃無起無滅無來無去其所證者無得無失無取無

捨其能證者無作無止無任無滅於此證中無能無

所畢竟無證亦無證者一切法性平等不壞

此心者上來無取舍之心也修習此心眞能成就

之者無有修證之心但本有覺性圓明普照而巳

卽此普照之中平等寂滅更無差別等相也所謂

世界如空華衆生本成佛生死涅槃如昨夢等皆

明寂滅無二之相也所謂空華若約病眼所見不

是無也若約淨眼所見不是有也世界亦然若約

妄識不是無也若約眞性不是有也不有不無卽

所謂不卽不離無縛無脫者也衆生本成佛等者

眞如擧體隨緣成就一切妄染等法故佛是衆生

也妄法本空全是眞如故衆生是佛也佛是衆生

故涅槃不□生死衆生是佛故生死不□涅槃生

死卽涅槃故生死如昨夢涅槃卽生死故涅槃如

昨夢也生死涅槃無起無滅等者生死涅槃猶若

參辰隱現不同也生死現時涅槃則隱涅槃現時

生死卽隱現卽所謂起也來也隱卽所謂滅也去

也此生死涅槃之所以猶若參辰而不同跡也今

則生死與涅槃皆如昨夢故現非實現無起也無

來也隱非實隱無滅也無去也此生死涅槃之所

以猶如昨夢而實同幻華也其所證者無得無失

等者悟之則謂得謂取迷之則謂失謂舍如實而

觀悟時無得無取迷時無失無舍悟則自悟本有

而巳非昔失而今始得亦非曾舍而今始取也迷

則自迷本有而巳非昔得而今始失亦非曾取而

今始舍也得失取□但衆生之妄計而巳覺性本

有非因迷悟而有無也其能證者無作無止等者

作止任滅修證者之差別也上之所證就法而言

此之能證就人而言謂法無得失取舍之異人無

作止任滅之殊也寂滅無二之境能證所證二俱

無跡一切法性平等不壞也所謂不壤者旣云法

性則一多義成非壞一眞而成於一切非壞一切

而冥於一眞不動一眞而成於一切不動一切而

冥於一眞也又非壞一相而含容衆相壞衆相而

入於一相不動一相而容多衆相不動衆相而攝

入一相卽多而一卽一而多一多性均本自無二

也

善男子彼諸菩薩如是修行如是漸次如是思惟如

是住持如是方便如是開悟求如是法亦不迷悶

彼問中云願爲此會及爲末世演說菩薩修行漸

次云何思惟云何住持衆生未悟作何方便普令

開悟又云若彼衆生無正方便及正思惟聞佛如

來說此三昧心生迷悶答云欲求如來淨圓覺性

應當正念遠離諸幻今所謂如是修行摠指正念

離幻而言也此摠答修行之問也又云先依如來

奢摩他行堅持禁戒安處徒衆宴坐靜室□作是

念今所謂如是漸次指彼先持戒靜慮方作念觀

察等文也此答漸次之問也次明作念觀察身心

如幻今所謂如是思惟如是住持者指彼觀察身

心等文也此答云何思惟云何住持之問也旣明

身心幻垢又云對離幻垢說名菩薩垢盡對除卽

無對垢及說名者今所謂如是方便者指彼對治

離垢垢盡對除而言也次云證得諸幻滅影像故

爾時便得無方淸淨今所謂如是開悟者指彼證

得如幻等文也此答衆生未悟作何方便普令開

悟之問也所謂如是法者摠指修行漸次思惟住

持方便開悟等文也言求如是法亦不迷悶者謂

非唯此會菩薩如是修行如是開悟末世衆生求

如是法亦得開悟而不迷悶也問中云若彼衆生

無正方便及正思惟聞佛如來說此三昧心生迷

悶故於此結答云爾

爾時世尊欲重宣此義而說偈言普眼汝當知一切

諸衆生身心皆如幻身相屬四大心性歸六塵四大

體各離誰爲和合者如是漸修行一切悉淸淨不動

遍法界無作止任滅亦無能證者一切佛世界猶如

虛空華三世悉平等畢竟無來去初發心菩薩及末

世衆生欲求入佛道應如是修習

身屬四大心歸六塵返觀如是性空獨露一切諸

法淸淨不動平等寂滅亦無修證亦無來去修證

之道極至於此上根巳悟中下未悟故向下更有

許多問答所謂初發心菩薩及末世衆生欲求入

佛道應如是修習者乃結上起下之辭也

大方廣圓覺修多羅了義經卷上

大方廣圓覺修多羅了義經卷中

曦陽山沙門門虛堂得通解

金剛藏章□四

金之所以爲剛也堅不爲物挫利能斷一切以比

智之所以爲妙也魔不能侵惑不能亂而能破除

疑網斷除□結也藏卽所謂光明藏也而此藏心

蘊難思之妙智具堅利之德用菩薩證此自能斷

障而亦能斷衆生疑網此所以得名爲金剛藏也

繼普眼而發問者何也文殊現悟普賢現修普眼

則明正觀趣證悟修證義可謂明矣然上根根利

一聞頓畢中下根鈍未□生疑何則文殊章云永

斷無明方成佛道普賢章云無始幻無明圓覺心

建之詳明無明過患勸令斷盡普眼章則云始知

衆生本來成佛生死涅槃猶如昨夢以明無修無

證之義前後相反致令生疑夫觀是修行之正路

通佛妙境疑乃觀門之重障□正修行若欲正觀

趣也由是剛藏承普眼而發問請佛決疑也頌曰

生佛俱疑變不變若非大覺孰能辨金華一唱夢

方醒雲散長空月圓現

於是金剛藏菩薩在大衆中卽從座起頂禮佛足右

繞三市長□叉手而白佛言大悲世尊善爲一切諸

菩薩衆宣揚如來圓覺淸淨大陀羅尼因地法行漸

次方便與諸衆生開發蒙昧在會法衆承佛慈誨幻

□□然慧目淸淨世尊若諸衆生本來成佛何故復

有一切無明若諸無明衆生本有何因緣故如來復

說本來成佛十方異生本成佛道後起無明一切如

來何時復生日切煩惱

因地法行指文殊章而言也方便漸次指普賢章

而言也若諸衆生本來成佛何故復有一切無明

因普眼章之所云疑彼文殊普賢章之所云也若

諸無明衆生本有何因緣故如來復說本來成佛

因彼文殊普賢章之所云而疑普眼章之所云也

十方異生本成佛道如來何時復生無明因本成

之佛而疑始成之佛也疑有三□初疑本若是佛

惑不應生次疑惑若本有元不是佛三疑衆生若

本覺而今迷如來雖現覺而當迷雖欲正觀趣證

此之三惑深爲大障要須破除此惑方能成就正

觀達佛妙境也

惟願不捨無遮大慈爲諸菩薩開秘密藏及爲末世

一切衆生得聞如是修多羅敎了義法門永斷疑悔

此文亦不語便或文有闕誤或影略大過而致然

也諸菩薩下當有及末世衆生一句秘密藏下亦

當有令諸菩薩得決定信兩句又及爲當作及令

應云爲諸菩薩及末世衆生開秘密藏令諸菩薩

得決定信及令末世一切衆生得聞如是修多羅

敎了義法門永斷疑悔

作是語巳五體投地如是三請終而復始爾時世尊

告金剛藏菩薩言善哉善哉善男子汝等乃能爲諸

菩薩及末世衆生問於如來甚深□密究竟方便是

諸菩薩最上敎誨了義大乘能使十方修學菩薩及

諸末世一切衆生得決定信永斷疑悔汝今諦聽當

爲汝說時金剛藏菩薩奉敎歡喜及諸大衆默然而

聽

信爲道源功德母長養一切諸善法疑則反是而

爲劫功德賊滅善根□也疑若未破信不得生何

由正觀以達佛之妙境要須破疑方能生信正觀

趣證也此剛藏問佛決疑者之所以爲甚深□密

究竟方便最上敎誨了義大乘而能使一切得決

定信永斷疑悔者也破除疑網令入觀趣證亦佛

本懷故讚而許說也

善男子一切世界始終生滅前後有無聚散起止念

念相續循環往復種種取捨皆是輪□未出輪□而

辨圓覺彼圓覺性卽同流轉若□輪□無有是處譬

如動目能搖湛水又如定眼由□轉火雲□月運舟

行岸移亦復如是善男子諸旋未息彼物先住尙不

可得何況輪轉生死垢心曾未淸淨觀佛圓覺而不

旋復是故汝等便生三惑

念念相續循環往復兩句恐倒置應云聚散起止

循環往復念念相續種種取捨皆是輪□□一切

世界等者世界名一而有內外之殊故云一切界

有分際之義亦有變易之狀根身器界是也世有

前後等義亦有遷流之相根身之生老病死器界

之成住壞空是也始終生滅前後以世言者也有

無聚散起止以界言者也循環往復合時處而言

者也已上□依根身器界而言也念念相續種種

取捨專心之生住異滅而言 也根身則生已就

死死已復生器界則成已而壞壞已復成此固輪

□之相也心則前念滅而引後知後念生而續前

滅而於境上取捨非一此亦輪□之相也所以云

皆是輪□未出輪□而辨圓覺等者前明生死垢

心之所以爲輪□此明妄想卜度之所以爲重障

也蓋圓覺淨性本無生滅以生滅垢心觀彼淨性

則性實不轉勢同流轉如動目觀於湛水水實不

動勢似搖動定眼觀於旋火火實無輪勢似成輪

依雲□而見月月實不運勢似運轉因舟行而望

岸岸實不移勢似遷移動目不休水不得不搖定

眼不休火不得無輪雲□不停月不得不運舟行

不停岸不得不移夫能觀之心苟不淨靜則所觀

之境亦不得不染不搖於彼圓覺境中本無所惑

今以垢心觀彼佛境故生三惑然則但自虛心觀

照覺自現前何必卜度無明起不起成佛不成佛

而自障於正觀者哉

善男子譬如幻□妄見空華幻□若除不可說言此

□已滅何時更起一切諸□何以故□華二法非相

待故亦如空華滅於空時不可說言虛空何時更起

空華何以故空本無華非起滅故生死涅槃同於起

滅妙覺圓照離於華□

然惑已現起不可不除由是擧金華之二喩破三

種之疑網謂生本是佛本無無明但迷本有而成

無明妄見生死及與涅槃迷心一十更不復迷迷

旣滅矣身心生死亦滅更無有迷可相待也亦無

幻妄可相待也譬如空本無華但因眼□妄見空

華幻□若除更不復□□旣亡矣華亦亡焉更無

有□可相待也亦無有華可相待也然則□華二

法皆無滅已復生之理也迷與身心生死亦復如

是圓覺淨性本無身心生死如空本無華體非起

滅故也生死同於空中華起涅槃同於空中華滅

妙覺圓照本無迷悟亦無生死涅槃如眼相無□

空本無華也所以云妙覺圓照離於華□此答第

一問也

善男子當知虛空非是□有亦非□無況復如來圓

覺隨順而爲虛空平等本性

圓覺與隨順之言恐倒置應云隨順圓覺亦當云

況復如來圓覺妙心而爲虛空平等本性□生本

是佛本無無明旣決定義則生佛本有圓覺妙性

不可以有無疑也何則虛空是覺所顯發者也但

是虛空非□有無況虛空本因圓覺妙性豈可以

有無論也此答第二問也

善男子如銷金□金非銷有旣已成金不重爲□經

無窮時金性不壞不應說言本非成就如來圓覺亦

復如是

金雖本精須假□鍊始成眞金一成眞金體不復

重爲□雖本是佛爲惑所障必借新□方成正覺

旣成下覺更無有惑不可說言本不是佛亦不可

說後更復迷此答第三問也

善男子一切如來妙圓覺心本無菩提及與涅槃亦

無成佛及不成佛無妄輪逈及非輪逈

答三難已將現圓覺心言路絶非情所測先現本

無眞妄絶諸對待也對煩惱之菩提號對生死設

涅槃名妙圓覺心本無眞妄亦無迷悟成佛不成

佛輪逈非輪逈凡有對待之法何吏擬議於其間

哉

善男子但諸聲聞所圓境界身心語言皆悉斷滅終

不能至彼之親證所現涅槃何況能以有思惟心測

度如來圓覺境界如取螢火燒須彌山終不能著以

輪逈心生輪逈見入於如來大寂滅海終不能至是

故我說一切菩薩及末世衆生先斷無始輪逈根本

前現絶諸對待此明非情所測也聲聞四聖中之

最下者也然已斷愛見已離生死於佛菩薩雖不

及焉而於生死凡夫逈然超出也所謂於上不足

及焉而於生死凡夫逈然超出也所謂於上不足

於下有餘者是也但諸聲聞所圓境界尙言思相

寂況如來圓覺境界乎其爲圓極於聲聞所圓境

界言思相寂又極於彼也然則凡心尙不能測聲

聞所圓境界豈能容易測度如來境界乎如須彌

爲衆山中王螢火尙不能燒著衆山豈能燒著於

須界是無心無見大寂滅海也以如是心見入如

是境界其可得乎由是欲證圓覺先學無心無心

合道有心難契

善男子有作思惟從有心起皆是六塵妄想緣氣非

實心體已如空華用此思惟辨於佛境猶如空華復

結空果展轉妄想無有是處

思惟之所以不能證圓覺者思惟是妄覺性是眞

眞妄之不合猶明暗之相違也用妄辨眞眞不受

辨功歸浪施所以妄上重增虛妄猶如空華復結

空果也

善男了虛妄浮心多諸巧見不能成就圓覺方便如

是分別非爲正問

旣定思惟是障不能證覺結現所問亦屬思惟倒

而非正也謂思惟是浮心巧見非正方便直心正

見方爲親證圓覺方便也前稱所問云最上敎誨

了義大乘今訶云浮心巧見者以爲機斷疑則所

問可謂最上敎誨了義大乘而於圓覺境界則未

□爲浮心巧見也此章先明用妄辨眞眞隨妄轉

次則據理直斷三疑次明圓覺絶諸對待次明非

心所測勸令無心次復明思惟展轉虛妄終則歸

咎所問爲浮心巧見反現無思惟分別是正方便

也此章專爲斷疑現信所以深呵思惟分別思惟

分別是疑之所屬故也暗覆眞性增長無明者五

蓋也五蓋皆是妄染之本觀行之障也疑是五蓋

之一而於觀行爲障最深也又信爲起行之本有

疑則信不得生無由起行所以令斷也故請說兄

云令諸菩薩及末世衆生得決定信永斷疑悔自

此至辨音而於五蓋次第斷盡也文殊旣令信解

中下非惟不能生信更生猶豫□成障□所以於

疑令剛藏發問復令斷疑生信也然則此章於中

下之根別爲信解之車而下乃起修之車也

爾時世尊欲重宣此義而說□言金剛藏當知如來

寂滅性未曾有終始若以輪□心思惟卽旋復但至

輪□際不能入佛海譬如銷金□金非銷故有雖復

本來金終以銷成就一成眞金體不復重爲□生死

與涅槃凡夫及諸佛同爲空華相思惟猶幻化何況

詰虛妄若能了此心然後求圓覺

道本無念念卽乖眞所以三疑終成巧見致令如

來設喩破除念猶乖眞語何能契欲證圓覺先當

了心心本無心無心是道

彌勒章第五

彌勒此云慈氏慈與悲對亦與愛□愛閏生死慈

資福慧悲能援若慈能與樂衆生因貪愛而流浪

諸趣愛閏生死者也諸佛以慈悲而莊嚴覺路慈

資福慧者也此彌勒之所以轉愛成慈而次補釋

迦者也釋迦之示跡悲以援若也彌勒之示跡慈

釋迦有悲而無慈彌勒有慈而無悲也凡言慈悲

擧一而相隨也繼剛藏而發問者何也剛藏轉疑

成信智以處已者也彌勒轉愛成慈悲以應物者

也剛藏之發問專爲斷疑也彌勒之發問專爲斷

愛也剛藏之智彌勒之慈亦各據一車而互相發

揚用助大覺之化而已豈剛藏有智而無慈彌勒

有慈而無智也剛藏旣已顯智彌勒亦乃顯慈此

固起敎之序也頌曰愛根已滅若芽□大小同途

入聖林智月悲花三界□生靈從此□浮沈

於是彌勒菩薩在大衆中卽從座起頂禮佛足古繞

三市長□叉手而白佛言大悲世尊廣爲菩薩開秘

密藏令諸大衆深悟輪過分別邪正能施末世一切

衆生無畏道眼於大涅槃生決定信無復重隨輪轉

境界起循環見

昔所未說今方開示此所以開秘密藏令得開悟

也發明淨心巧見不能證覺以顯直心正見方爲

親□方便此所以分別邪正令得道眼也道眼者

不滯空有遮照同時徹見中道之眼也或云大圓

覺或云大涅槃者圓覺直指覺體而言者也涅槃

直指□上無生滅知見之義而言者也於此義中

決定無疑更不生惑此所以於大涅槃決定生信

而更不起循環見也

世尊若諸菩薩及末世衆生欲遊如來大寂滅海云

何當斷輪逈根本於諸輪逈有幾種性修佛菩提幾

等差別逈入塵勞當設幾種敎化方便度諸衆生惟

願不捨救世大悲令諸修行一切菩薩及末世衆生

慧目肅淸照耀心鏡圓悟如來無上知見作是語已

五體投地如是三請終而復始

大寂滅海卽所謂大涅槃也身心知見一切寂滅

三昧妙門深廣難思之謂也以輪逈心見不能入

於是中所以問云何當斷輪逈根本剛藏因普眼

章中本來成佛之言而發問彌勒因剛藏章中先

斷輪逈之言而發問也彼文但云先斷輪逈根本

而不顯示此是根本由是彌勒騰疑致問而請令

除斷也生起修斷二種差別及與得證興化之義

亦未曾說示所以次第歷問而起敎也慧目能觀

之智也心鏡所觀之理也知見理上之德用也衆

生慧目本自淸淨心鏡本自圓明知見本來具足

只爲貪愛所覆慧目有□心鏡有垢知見未圓若

斷貪愛則目無□而肅淸鏡無垢而圓明知見圓

無不其此彌勒所以請令除斷而佛之所以大悲

開示也

爾時世尊告彌勒菩薩言善哉善哉善男子汝等乃

能爲諸菩薩及末世衆生請問如來深奧□密微妙

之義令諸菩薩潔淸慧目及令一切末世衆生永斷

輪□心悟實相具無生忍汝今諦聽當爲汝說時彌

勒菩薩奉敎歡喜及諸大衆默然而聽

斷愛成慈證已興化亦佛本懷故讚而許說也深

奧指室中之小室深在重門之內而人所未到者

也□密指室中之至寶□在密藏之中而人所未

見者也微妙指女中之小女具體而微而不許接

人者也以現生死輪□修行敎化人所共知若夫

輪□之根本種性修行之根性差別敎化之諸異

方便人所未知者也爲愛所覆慧目有□以妄想

心實相理迷以生死見無生理隱彌勒爲機發問

令識愛爲輪□之根而永斷以至修行之差別敎

化之方便皆悉發明無遺致令妄想心滅生死見

盡慧目有□還可得而潔淸實相理迷還可得而

明悟無生理隱還可得而頓現此彌勒之問所以

爲善也

善男子一切衆生從無始際由有種種恩愛貪欲故

有輪逈若諸世界一切種性卵生胎生□生化生皆

因淫欲而正性□當知輪□愛爲根木山有諸欲助

發愛性是故能令生死相續欲因愛牛□因欲有衆

生愛□還依欲本愛欲爲因愛□爲果

愛爲有生之本輪□之根也愛爲其根能生貪欲

欲爲其助能發愛性愛欲相資稟□受生旣因愛

欲而正性□又因愛□還生貪欲由是遂致因果

相續所以云愛欲爲因愛□爲果此答輪逈根本

之問也夫愛有淸濁升沈不同欲境非一所欲千

差愛旣不同欲又千差故致受生差別不等是知

愛欲□三是衆生在纏之具也

由於欲境起諸違順境背愛心而生憎嫉造種種業

是故復生地獄餓鬼知欲可厭愛厭業道捨惡樂善

復現天人又知諸愛可厭惡故棄愛樂捨還滋愛本

便現有爲增上善果皆輪□故不成聖道是故衆生

欲脫生死□諸輪□先斷貪欲及除愛□

對境違順心起愛憎因於愛憎造種種業一向爲

惡故有三途捨惡從善故有天人棄愛樂捨便現

有爲增上善果業有善惡愛有淸濁雖善與惡異

淸與濁殊然皆未出於情故皆未□輪逈輪□旣

未□焉聖道何由取證由是欲成聖道要□輪□

欲免輪□先斷貪愛所以云欲□輪□先斷貪欲

及除愛□此答種性差別之問也

善男子菩薩變化示現世間非愛爲本但以慈悲令

彼捨愛假諸貪欲而入生死若諸末世一切衆生能

捨諸欲及除憎愛永斷輪□勒求如來圓覺境界於

淸淨心便得開悟

旣定愛爲輪□之根而令斷將恐愛與慈悲相濫

而反害於慈悲復明垢淨以顯慈悲之所以不同

於愛見也愛見之於慈悲相濫而反害於慈悲慈

悲之於愛見相近而易染於愛見夫菩薩大悲度

生隱切示現世間順同於俗乃至對妻挾兒興利

營生無所不至若無智以制之則反爲貪愛之所

染而亦未□於輪□此所以慈悲之與貪愛相近

而易染也從一酒店至一酒店從一媛房至一媛

房同事攝化心□淸淨此則悲智相濟而不落愛

見者也然則貪愛之與慈悲跡雖相濫而垢淨不

同逈如□壤豈可同日而語哉此佛之所以因貪

愛而言此以辨其垢淨也貪愛則順於生死慈悲

則順於覺性此所以垢淨之不同逈如□壤者也

覺性之不現只緣爲貪愛之所覆愛欲垢盡心卽

淸淨圓覺大智朗然獨耀此所謂開悟也

善男子一切衆生由本貪欲發揮無明顯出五性差

別不等依二種障而現深淺云何二障一者理障□

正知見二者事障續諸生死云何五性善男子若此

二障未得斷滅名未成佛若諸衆生永捨貪欲先除

事障未斷理障但能悟入聲聞緣覺未能顯住菩薩

境界善男子若諸末世一切衆生欲汎如來大圓覺

海先當發願勒斷二障二障已□卽能悟入菩薩境

界若事理障已永斷滅卽入如來微妙圓覺滿足菩

提及大涅槃善男子一切衆生皆證圓覺逢善知識

依彼所作因地法行爾時修習便有頓漸若遇如來

無上菩提下修行路根無大小皆成佛果若諸衆生

雖求善友遇邪見者未得正悟是則名爲外道種性

邪師過謬非衆生咎是名衆生五性差別

前旣答種性之問仍明種性愛爲根本次明愛與

慈悲相濫而不同結明愛欲垢盡方悟覺性又欲

答修行差別之問先標五性以明五性之所以成

五蓋隨障厚薄造有淺深故也無心契理是正知

見旣見於理見理情存□成障□是爲理障心本

無生惑業幷□因起一念遂致生死是爲事障本

起無明因欲發揮因於無明有二種障依於二障

分成五性旣云二障未斷名未成佛始知二障斷

盡方成佛也厭若斷集生死已離見理心存未□

爲障此所謂二乘性也事障已離理障已□未永

除斷此所謂菩薩性也二障已永斷滅滿足菩提

及大涅槃此所謂佛性也依善知識所作法行習

有頓漸遇佛無上正修行路皆成佛果此所謂不

定性也志求善友事與心違遇非其人□成邪見

未善皆可以親證圓覺但隨所遇依彼修習故有

邪正然則邪正由師非衆生垢也旣明五性已□

結曰是名衆生五性差別此答修行差別之問也

善男子菩薩唯以大悲方便入諸世間開發未悟乃

至示現種種形相逆順境界與其同事化令成佛皆

依無始淸淨願力

前明修行差別此明度生方便也菩薩大悲順世

開發未悟隨機差別顯相不等或逆或順與其同

事以多方便化令成佛此於因地曾發度生之願

依彼願力以致今日之化也所以云皆依無始淸

淨願力此答方便度生之問也

若諸末世一切衆生於大圓覺起增上心當發菩薩

淸淨大願應作是言願我今者住佛圓覺求善知識

莫値外道及與二乘依願修行漸斷諸障障盡願滿

便登解脫淸淨法殿證大圓覺妙莊嚴域

前明菩薩依願度生此勸衆生令發願修行也增

上心者悲增智增向上趣果之心也謂智增而斷

惑證眞悲增而開化度生起如是心發淸淨願此

九□禽之翹足行千里之一步者也佛之勸發意

在斯焉當發願云往昔背覺合塵流浪若趣若不

可言已往無及來者可追願從今後於佛圓覺安

住不動更不向三界受生如是願已求善知識咨

決心要依而習學夫發步之時路不得不審發心

之初師不得不擇所以敎令求善知識而莫値外

道及與二乘緣毫釐之差而致千里之謬故也願

則頓發覺路在目證非頓證因修乃達所以敎令

是淸淨法殿任運登攀觸目便是妙莊嚴域任運

自證夫莊嚴有三一器世間莊嚴二有情世間莊

嚴三智正覺世間莊嚴天覆地載山聳水流日生

月落寒來暑往春榮夏茂花開花落丘陵坑坎淨

穢騈□依山傍水人物雜□水陸飛潛種類紛□

聖凡愚智差別不等天地之間宇宙之內同處其

中縱橫羅列此器世間之莊嚴也外有七竅內有

五藏三十六物縱橫嚴飾而於其中心王爲主心

所爲伴八十八使出人根塵縱橫馳騁造業多端

感報千差出沒四生昇沈諸趣此有情世間之莊

嚴也空寂之體大無方所靈智之用照徹內外根

根而智日朗耀塵塵而性空獨露理智冥合齊含

萬像如日含空□璃含月見聞覺知無非妙用色

香味觸皆是實相此智正覺之莊嚴也正覺莊嚴

曾不外乎器與有情二種莊嚴此所謂妙莊嚴域

也離此二種莊嚴別求妙莊嚴域是離波求水離

器求金終無得理所以道佛法在世間不離世間

覺離世覓菩提猶如求□角然則智下覺妙莊嚴

寶王刹坐微塵□轉大法輪者此也

爾時世尊欲重宣此義而說□言彌勒汝當知一切

諸衆生不得大解脫皆由貪欲故墮落於生死若能

斷憎愛及與貪瞋癡不因差別性皆得成佛道二障

冬永銷滅求師得正悟隨順菩薩願依止大涅槃十

方諸菩薩皆以大悲願示現入生死現在修行者及

末世衆生勒斷諸愛見便歸大圓覺

生不解脫皆由三毒若斷三毒根無大小皆成佛

道由是要須求師得正知見依願修行斷障趣證

十方菩薩皆以悲願示現度生現未行者勤斷諸

障便歸圓覺

淸淨慧章第六

淸與濁對慧與癡對癡以濁染之垢暗覆眞明慧

以淸淨之光莊嚴覺路而云淸淨慧者以淸淨慧

砲癡暗垢發現眞明成就種智之謂也承彌力而

發問者何也彌勒承剛藏章中先斷輪逈根本之

言而發問致令衆生轉愛成慈此菩薩承彌勒章

中修證差別之言而發問亦令衆生轉癡成慧也

信位之斷勞慮賢位之斷解□聖位之不住覺以

至不起念不息滅不加了知不辨眞實等皆是以

淸淨慧轉衆生癡暗令成種智之義也所謂智慧

愚癡通爲般若者乃已成種智見無二取之謂也

彌勒之轉愛成慈淨慧之轉愚成智其序若此頌

曰淸淨一源已豁然爲明階位請重宣知非漸進

功方就眞妄都忘日上天

於是淸淨慧菩薩在大衆中卽從座起頂禮佛足右

繞三市長□叉手而白佛言大悲世尊爲我等輩廣

說如是不思議事本所不見本所不聞我等今者蒙

佛善誘身心泰然得大饒益願爲諸來一切法衆重

宣法王圓滿覺性一切衆生及諸菩薩如來世尊所

證所得云何差別令末世衆生聞此聖敎隨順開悟

漸次能入作是語已五體投地如是三請終而復始

無輪逈中妄見輪過無修證中假之修證此所以

不思議也無明之與眞如不□而□眞如受□不

變而變故有三細六□此生起之所以不思議也

眞如之與無明不□而□無明受□不變而變故

有三乘一乘此修斷之所以不思議也此二種不

思議事當會曾所未聞而遇佛廣演開示此所以

稱大悲而慶喜也蒙佛開示知事之可變心之可

反而於修證決定無疑此所以身心泰然得大饒

益者也然其開示但現五性差別而不發明差別

所以此癡暗者之所未明辨而淸淨慧之所當請

問者也末世衆生未蒙開示無由得知故佛因淨

慧而發明致令明了無疑此末世之所以聞而聞

悟漸次能入者也

爾時世尊告淸淨慧菩薩言善哉善哉善男子汝等

乃能爲末世衆生請問如來漸次差別汝今諦聽當

爲汝說時淸淨慧菩薩奉敎歡喜及諸大衆默然而

聽

末世衆生未蒙開示不知修證差別之如何而未

□癡暗之垢也今淨慧爲機請問令不昧修眞之

路所以讚善而許說也

善男子圓覺自性非性性有循諸性起無取無證於

實相中實無菩薩及諸衆生何以故菩薩衆生皆是

幻化幻化滅故無取證者譬如眼根不自見眼性自

平等無平等者

圓覺自性性自空寂本絶名相亦有不空之性靈

通感應隨緣成就一切事法然緣性自空體非實

有至於修證亦從緣有而無其實所以菩薩衆生

皆同幻化也譬如眼根云云明本末同致心境一

如更無異物自成能所旣無能所此無亦無所以

云性自平等無平等者

衆生迷倒未能除滅一切幻化於滅未滅妄功用中

便顯差別若得如來寂滅隨順實無寂滅及寂滅者

旣明平等本無差別欲明位地之差別先明差別

之所以也一迷此心遂有四相因有四相遂有輪

過欲明輪逈須滅四相此相本空因妄成體故云

幻化相旣是幻滅亦非眞故稱功用而亦云妄夫

四相滅非頓滅從□至細漸令除滅也□細者生

相細中之細住相細中之□滅相□中之□異相

□中之細生起則從細至至生住異滅是也修斷

則從□至細滅異住生是也若滅滅相則始成信

位若滅異相則轉成賢位若滅住相則轉成聖位

若滅生相則終成果位此則信位之人已滅於滅

相而未滅於異相賢位之人已滅於異相而未滅

於住相聖位之人已滅於住相而未滅於生相果

位之人己滅於生相而更無所滅也此所謂斷惑

也外凡已進於信位而未進於賢位信位之人已

進於賢位而未進於聖位賢位之人已進於聖位

而未進於果位聖位之人已進於果位而更無所

進也此所謂證眞也已滅已進者成前未滅未進

者成後此所謂覺前前非名後後位也前前劣於

後後後後勝於前前此所以無勝劣中而有勝劣

無差別中而有差別也所以云於滅未滅妄功用

中便現差別四相滅盡則滅亦無□還同本際所

以云若得如來寂滅隨順實無寂滅及寂滅者已

上明位地之所以差別而終無盡別也

善男子一切衆生從無始來由妄想我及愛我者曾

不自知念念生滅故起憎愛耽著五欲若遇善友敎

令開悟淨圓覺性發明起滅卽知此生性自勞慮若

復有人勞慮永斷得法界淨卽彼淨解爲自障□故

於圓覺而不自在此名凡夫隨順覺性

此生之生當作心應云卽知此心性自勞慮□前

明位地之所以差別此正明其差別也性中無陰

迷起五陰陰中無我妄起我相因有我相遂生愛

見念念生滅擾亂眞性曾不自知起情著欲造業

招報此乃具縛凡夫也若得善友指示開悟覺性

本無生滅發明起滅汨亂眞性則從此卽知但因

迷情性自勞慮圓明淨體□爲垢染而已心本無

慮性元淸泰也若得心中勞慮永斷則性淨體現

一切眞淨也於是更不起見則當處解脫成眞隨

順勞慮雖斷淨解現前卽此淨解□成爲妄還自

障□圓覺淨性此是外凡方登信位而爲解所□

未能成眞隨順者也

善男子一切菩薩見解爲□雖斷解□猶住見覺覺

□爲□而不自在此名菩薩未人地者隨順覺性

淨解已現□成障□更以方便智返照其□以忘

其淨解解□雖已斷滅返照之見□成爲妄亦自

□於淸淨覺性此是信位之人已登賢位未人聖

位者之隨順覺性者也雖名隨順見覺所□亦未

能成眞隨順

善男子有照有覺俱名障□是故菩薩常覺不住照

與照者同時寂滅譬如有人自斷其首首已斷故無

能斷者則以□心自滅諸□□已斷滅無滅□者修

多羅敎如標月指若復見月了知所標華竟非月一

切如來種種言說開示菩薩亦復如是此名菩薩已

入地者隨順覺性

所謂淨解卽爲有照所謂見覺卽爲有覺非但淨

解爲□見覺亦名爲□也如以藥治病藥還成病

以夢覺夢覺亦是夢旣覺淨解爲□於覺又能不

住則從前淨解同時寂滅如人自斷其首首已斷

故無能斷者人之所以爲人有身有首身首俱有

□焉首若已斷身□同時斷滅身首旣已斷滅更

無能斷之人也菩薩以方便智淨解見覺皆已斷

滅則諸□已滅更無能斷之智也方便智亦云□

心者斷□之時未□有能斷之心□於淨覺故名

□心然隨滅諸□而亦滅也此是賢位之人已登

聖位未登果位者之隨順覺性也雖名隨順未登

果位故亦未能成眞隨順□修多羅敎至開示菩

薩亦復如是等文當在辨音章二十五輪結文之

中是名菩薩二十五輪文下誤在於此致令血脈

而成不仁

善男子一切障□卽究竟覺得念失念無非解脫成

法□法皆名涅槃智慧愚癡通爲般若菩薩外道所

成就法同是菩提無明眞如無異境界諸戒定慧及

淫怒癡俱是梵行衆生國土同一法性地獄天官皆

爲淨土有性無性齊成佛道一切煩惱畢竟解脫

法界海慧照了諸相猶如虛空此名如來隨順覺性

此以十對明佛知見也未登果位已前於法見有

二取之登果位之後於法唯知一種一切障□卽

究竟覺至一切煩惱畢神解脫卽唯知一種見無

二取之義也法界海慧者慧門廣大稱周法界之

謂也諸相者性相有無明暗色空等相也以法界

海慧照了諸相如空者謂以寂照無二廣大無邊

之智慧照了塡俗不二實相無相之中道也此是

已登果位者之隨順覺性也此則理極情亡更無

上上始得名爲成眞隨順此卽所謂若得如來寂

滅隨順實無寂滅及寂滅者也

善男子但諸菩薩及未世衆生居一切時不起妄念

於諸妄心亦不息滅住妄想境不加了知於無了知

不辨眞實彼諸衆生聞是法門信解受持不生驚畏

是則名爲隨順覺性善男子汝等當知如是衆生已

曾供養百千萬億□河沙諸佛及大菩薩植衆德本

佛說是人名爲成就一切種智

前明位地漸次差別此明頓機忘心頓證也謂性

相無念不應故起雖復起念念體自空亦不應息

滅雖住妄境境本自心不應分別旣午分別更不

生情將以爲實佛言此四不以顯忘心卽此方便

越於常情聞或生疑若聞卽生信如說行持則不

涉差別成眞隨順此則不離此身現成菩薩已於

過去積集衆德故能致是旣能忘心功德已圓名

爲成就一切種智此所謂頓證也自圓覺自性非

性性有以至如來隨順覺性於無差別顯有差別

居一切時至成就一切種智就差別位顯無差別

此示平等中之差別差別中之平等以明位地本

未齊致也

爾時世尊欲重宣此義而說□言淸淨慧當知圓滿

菩提性無取亦無證無菩薩衆生覺與未覺時漸次

有差別衆生爲解□菩薩未離覺入地永寂滅不住

一切相大覺悉圓滿名爲遍隨順末世諸衆生心不

生虛妄佛說如是人現世卽菩薩供養□沙佛功德

已圓滿雖有多方便皆名隨順智

謂性無取證亦無悟迷但於四相覺未覺滅未滅

故有凡賢聖果差別位地但能一念忘心則以凡

夫之身便能超賢越聖成就種智此人曾供諸佛

功德已圓者也凡賢聖果與忘心頓證雖有頓漸

之異不論深淺皆名隨順故於位位皆言隨順覺

性也

威德自在章第七

氣壓於人而人所敬畏曰威澤及於人而人所愛

仰曰德威與德對亦與瞋近德與威對而與瞋違

德能攝受威能折□此所以爲對也瞋不可觸威

不可犯此所以相近也瞋能惱害德能慈濟此所

以相違也所謂威德自在者慈威□行殺活臨時

自在如王之謂也承淨慧而發問者何也淨慧則

因彌勒轉愛成慈而發問令衆生轉癡成慧威德

則承淨慧轉癡成慧而發問令衆生轉瞋成威也

悲智相道慈威□行然後得名爲自在者也而云

自在者心廣體□輕安暢適臥危處險坦然無憂

之謂也令人不得輕安而不能無憂者三毒皆是

而唯瞋爲甚瞋由違情而起對境而生非唯自惱

而亦惱他傷神敗德損物害生無不由之此瞋之

所以失威滅德而不能自安不得自在者也菩薩

了知身心如空自他相滅常在逆順境中不爲逆

順所惱能令魔外聞名睹相喪膽亡魂亦令一切

敬慕愛仰靡然從化此所以威德自在者也以種

性與方便爲問意在令人轉瞋成威同得輕安而

成目在也佛示之以三觀而觀觀皆言內發輕安

結云自他身心所不能及此所以令衆生虛心忘

相而自能轉瞋就安而成威德者也彌勒之與淨

慧淨慧之與威德相承發揚其序若此頌曰一般

隨順方無量靜幻禪三是大綱莫把此三爲異趣

千途無路匪歸鄕

於是威德自在菩薩在大衆中卽從座超頂禮佛足

右繞三市長□叉手而白佛言大悲世尊廣爲我等

分別如是隨順覺性令諸菩薩覺心光明承佛圓音

不因修習而得善利世尊譬如大城外有四門隨方

來者非止一路一切菩薩莊嚴佛國及成菩提非一

方便惟願世尊廣爲我等宣一說切方便漸次幷修

行人□有幾種令此會菩薩及末世衆生求大乘者

速得開悟遊戱如來大寂滅海作是語已五體投

地如是三請終而復始

覺性淸淨洹□靈明光通內外照徹塵劫故云心

光明四相暗覆光不得現要因相盡始得明顯今

佛開示令得發明此衆之所以覺心光明也相盡

明現此義深遠要因修習而得時衆一聞開示而

得發明所以深慶謂得善利行人種性與方便漸

次前雖已明根鈍未解所以擧喩請說令得開悟

也或云大寂滅海或云大圓覺海者生佛一源曰

大圓覺海修證究竟曰大寂滅海大圓覺者體無

不遍用無不周之謂也大寂滅海者相無不寂或

無不滅之謂也

爾時世尊告威德自在菩薩言善哉善哉善男子汝

等乃能爲諸菩薩及末世衆生問於如來如是方便

汝今諦聽當爲汝說時威德自在菩薩奉敎歡喜及

諸大衆默然而聽

普令衆生依觀順覺同臻自在之域亦佛本懷故

讚而許說也

善男子無上妙覺遍諸十方出生如來與一切法同

體平等於諸修行實無有二方便隨順其數無量圓

攝所歸循性差別當有三種

欲明三觀爲隨順覺性之方便先明一爲無量無

量攝三也夫覺遍十方出生佛法所有佛法當體

平等所以修有多門其實無二也實雖無二方乃

無量方雖無量攝在於三

善男子若諸菩薩悟淨圓覺以淨覺心取靜爲行由

澄諸念覺識煩動靜慧發生身心客塵從此永滅便

能內發寂靜輕安由寂靜故十方世界諸如來心於

中顯現如鏡中像此方便者名奢摩他

前明一爲無量無量攝三此正明三觀也旣悟圓

覺本自淸淨無諸散動亦當攝散取靜而以爲行

不然則全心是妄故不能照了妄識煩動也以攝

散歸靜眞心獨露故妄識煩動分明覺知則識心

不動靜慧發生身心客塵從此永滅寂靜輕安遂

乃現前也以塵盡光生動息靜現故得佛心於中

顯現如一塵鏡對衆明鏡以塵垢故不能容受衆

鏡光明塵垢已盡此一鏡光分現彼彼鏡中彼彼

鏡光同現此一鏡中光光互照圓融無□此是第

一奢摩他觀也奢摩他者寂靜之謂也

善男子若諸菩薩悟淨圓覺以淨覺心知覺心性及

與根塵皆因幻化卽起諸幻以除幻者變化諸幻而

開幻衆由起幻故便能內發大悲輕安一切菩薩從

此起行漸次增進彼觀幻者非同幻故非同幻觀皆

是幻故幻相永離是諸菩薩所圓妙行如土長苗此

方便者名三摩□提

旣悟圓覺眞淨妙明本非顚倒卽起幻智以除迷

倒變化幻方開示迷徒旣以幻智自除迷倒水以

幻方開覺群迷則大悲輕安遂乃現前如是起行

漸次增進也所以增進者觀幻起行若同於幻雖

欲增進而不得遂非同幻故而能增進非但迷倒

是幻觀智畢竟亦是幻故此亦永離妙行斯圓也

菩薩妙行旣因靜觀除幻得靜更因幻觀靜相亦

離如是漸進如彼穀苗因土而長此是三摩□提

之觀也所謂三摩□提者變化之謂也前奢摩他

則觀色卽空捨妄歸眞此三摩□提則觀空卽色

起悲化物也文中所謂知覺心性及與根塵皆因

幻化卽起諸幻以除幻者卽牒前觀由澄諸念覺

識煩動靜慧發生身心客塵從此永滅等文也唯

變化諸幻而開幻衆之言獨當此觀也彼觀幻者

非同幻故者更牒前由澄諸念覺識煩動等文也

謂若不澄念身心全同幻化故識之煩動不能覺

也由澄諸念不同幻化故識之煩動能覺而不隨

也下所謂不取幻化卽牒此文也目同幻觀皆是

幻故幻相永離者亦當此觀也謂雖觀身心幻化

得成靜觀靜觀畢竟皆是幻故靜相亦離方成幻

觀也所謂幻相永離者謂靜相亦離也下所謂不

取靜相卽牒斯義也所謂幻觀因前靜觀而成故

文勢若此

善男子若諸菩薩悟淨圓覺以淨覺心不取幻化及

諸靜相了知身心皆爲□□無知覺明不依諸□永

得超過□無□境受用世界及與身心相在塵域如

器中□聲出于外煩惱涅槃不相留□便能內發寂

滅輕安妙覺隨順寂滅境界自他身心所不能及衆

生壽□皆爲浮想此方便者名爲禪那善男子此三

法車皆是圓覺親近隨順十方如來因此成佛十方

菩薩種種方便一切同異皆依如是三種事業若得

圓證卽成圓覺善男子假便有人修於聖道敎化成

就百千萬億阿羅漢□支佛果不如有人聞此圓覺

無□法門一刹那頃隨順修習

旣悟圓覺非空非假卽空卽假而於性相眞妄尼

諸兩頭不取不捨也覺非是假故不取幻化覺非

是空故不取靜相也又覺非是假故了知身心皆

爲□□覺非是空故無知覺明也了知身心皆爲

□□者觀身心之爲□而了達於性空也無知覺

明者旣達於性空更不存覺空之見也不然則能

觀如月未忘明者也所謂不取幻化牒前除幻了

知身心皆爲□□牒前知覺心性及與根塵皆因

幻化也無知覺明牒前幻相永離也夫不取幻化

與靜相以行之增上言也了知身心皆爲□□又

無知覺之明以□之增上言也前則先知而後行

故云知覺心性及與根塵皆因幻化卽起諸幻以

除幻者又云非同幻觀皆是幻故幻相永離此乃

進修之序也今則先云不取幻化及與靜相然後

方云了知身心皆爲□□又云無知覺明先行而

後知擧後而標前只是牒前而已不是論其前後

也不取幻化與靜相然後了知身心□□水無知

覺之明無有是理也不依諸□者非但身心幻化

爲□靜觀空見亦皆是□故皆不依也永得超過

□無□境者□卽身心幻化也無□卽靜觀空見

也而云永得超過者身心幻化與靜觀空見之境

皆得超過也此不依等結上不取等文而已別無

餘義也蓋了悟覺性本不是假故不滯幻化而得

成靜觀了悟覺性本不是空故不希靜觀而得成

幻觀也又了悟覺性雖空而卽假故不滯靜觀而

還同於幻化也卽所謂受用世界及與身心常在

塵域者是也了悟覺性雖假而卽空故不希幻觀

而還同於靜相也卽所謂如器□中聲出于外者

是也所謂受用世界等者牒前幻觀中變化諸幻

之文也唯如器中□聲出于外之言獨當此觀也

此第三觀門不滯靜觀而還同幻化故不□煩惱

不滯幻觀而還同靜相故不□涅槃煩惱涅槃不

相留□寂滅輕安遂乃現前也所謂寂者還同寂

靜之寂也所謂滅者還同幻滅之滅也前則旣成

靜觀而更不取靜相今則旣不取靜相而還同於

靜相也前則旣滅幻化而還同於幻化今則旣同

幻化而還滅於幻化也所以云所謂寂者還同寂

靜之寂也所謂滅者還同幻滅之滅也三觀各說

輕安其故何哉幻化不滅則處喧而動身心□重

不得安閑幻化永滅則一向冥寂身心輕淸方得

安閑此所謂寂靜輕安也雖已離幻卽靜若滯於

靜觀而不興悲化物則知見偏局身心亦未輕安

旣能離幻卽靜又能不滯靜觀而起悲化物則知

見圓滿身心更得輕安也此所謂大悲輕安也旣

不希靜觀而不還同靜相旣還同幻化而不還滅

幻化則知見不得自在身心亦未輕安旣不滯靜

觀而還同靜相旣同幻化而還滅幻相則知見始

得自在身心轉得輕安也此所謂寂滅輕安而妙

覺隨順之境界也卽此境界相無不盡惑無不滅

安閑淨靜妙湛圓明非自他身心我人等四相所

能及也見有自他汨於憎愛則身心□重不得輕

安所以不能及於寂滅之境也四相之於彼境如

浮雲之於太虛相涉無分此是禪那之觀也所謂

禪那者寂滅之謂也右此三觀前前不攝後後後

後必攝前前前前不攝後後故第一觀中不說第

二觀之義也第二觀中不說第三觀之義也後後

必攝前前故第二觀中先牒靜觀之文而方說當

觀之義也第三觀中亦先牒靜幻二觀之文而方

說當觀之義也此三法門皆是隨順圓覺之方也

十方如來因此成道十方菩薩依此修證若於此

三偏修一行則未能成眞隨順要須通修圓證然

後始得名爲眞隨順也欲達圓覺妙境須從此門

而入若從此入於彼妙境進無所□所以云無□

法門有人聞此暫能修習功越成就千億二乘

爾時世尊欲重宣此義而說□言威德汝當知無上

大覺心本際無二相隨於諸方便其數卽無量如來

□開示便有三種類寂靜奢摩他如鏡照諸像如幻

三摩提如苗漸增長禪那唯寂滅如彼器中□三種

妙法車皆是覺隨順十方諸如來及諸大菩薩因此

得成道三事圓證故名究竟涅槃

覺本無二方乃無量無量方便攝在三觀靜如淨

明鏡幻如□增長禪如器中□此三法車雖有淺

深而於圓覺皆名隨順佛及菩薩因此道成三皆

圓證名大涅槃

辨音章第八

慧鑑圓明是非無惑謂之辨聲生於心有節於外

謂之音所謂辨音者一音所演差別法門一聞便

知明辨無惑之謂也承威德而發問者何也此菩

薩轉掉擧成妙辨者也所謂掉擧者乃覺觀波濤

之狀也卽依根了別之識也在凡則爲顚倒夢想

在聖則爲善揀擇妙慧也夫掉擧之所以爲蓋者

意不專一攀緣諸境以禪定爲仇與昏住作對出

入乎根塵色心之間游戱於是非善惡之場助無

明之業識障自已之靈明故也此菩薩以觀智照

破此惑令□爲善揀擇妙慧故所有差別法門明

辨而無疑也威德旣以觀智令衆生轉瞋成威此

菩薩欲令一切亦承此觀照破此惑令□爲善揀

擇妙慧而觀門中種種修習方便請佛開示也文

中二十五輪單複圓修此所以令衆生轉掉擧成

妙辨者也夫單複圓修之義機非辨音不能發問

知非正遍不能開示也師資道合箭鋒相□其勢

若此自金剛至此轉五蓋成五德也夫五蓋五德

文雖未現而於菩薩之名顯然可見而復潛藏於

問答言意之間讀者不可不知頌曰三觀假設修

行路單複圓分二十五夢□同憂天未曉醒來依

舊日當午

於是辨音菩薩在大衆中卽從座起頂禮佛足右繞

三市長□叉手而白佛言大悲世尊如是法車甚爲

希有世尊此諸方便一切菩薩於圓覺門有幾修習

願爲大衆及末世衆生方便開示令悟實相作是語

已五體投地如是三請終而復始

衆生背覺□纏業綱墮在毒海其來尙矣返本誠

難如來善權開示三觀令依此而隨順覺性此所

以希有也又一爲無量無量攝三固難思議門門

究竟與覺隨順三皆圓證卽名究竟實爲希有所

以讚云如是法門甚爲希有此菩薩知如是希有

興如是讚歎此所以爲辨也然修習二觀之際單

複圓修之芙上智了在言前若中下之機則未蒙

開示不自得知故所以問有幾修習

爾時世尊告辨音菩薩言善哉善哉善男子汝等乃

能爲諸大衆及末世衆生問於如來如是修習汝今

諦聽當爲汝說時辨音菩薩奉敎歡喜及諸大衆默

然而聽

佛旣示三觀方欲曲開諸輪攝盡機宜菩薩適請

故讚而許說也

善男子一切如來圓覺淸淨本無修習及修習者一

切菩薩及末世衆生依於未覺幻力修習爾時便有

二十五種淸淨定輪

覺本離念不堪修習只因不覺妄有四相生住離

滅障覆靈明爲破四相而之三觀所謂未覺之覺

卽覺前不覺後之覺也乃離念忘情之謂也若於

四相一一忘情得名爲覺隨相流轉不名爲覺若

欲忘情須憑觀行所有觀行隨機不一便有二十

五種差別修習此乃無修習中修習無差別中差

別也

若諸菩薩唯取極靜由靜力故永斷煩惱究竟成就

不起于座便人涅槃此菩薩者名單修奢摩他若諸

菩薩唯觀如幻以佛力故變化世界種種作用備行

菩薩淸淨妙行於陀羅尼不失寂念及諸靜慧此菩

薩者名單修三摩□提若諸菩薩唯滅諸幻不取作

用獨斷煩惱煩惱斷盡便證實相此菩薩者名單修

禪那若諸菩薩先取至靜以靜慧心照諸幻者便於

是中起菩薩行此菩薩者名先修奢摩他後修三摩

□提若諸菩薩以靜慧故證至靜性便斷煩惱永出

生死此菩薩者名先修奢摩他後修禪那若諸菩薩

以寂靜慧復現幻力種種變化度諸衆生後斷煩惱

而入寂滅此菩薩者名先修奢摩他中修三摩□提

後修禪那若諸菩薩以至靜力斷煩惱已後起菩薩

淸淨妙行度諸衆生此菩薩者名先修奢摩他中修

禪那後修三摩□提若諸菩薩以至靜力心斷煩惱

復度衆生建之境界此菩薩者名先修奢摩他齊修

三摩□提禪那若諸菩薩以至靜力資發變化後斷

煩惱此菩薩者名齊修奢摩他三摩□提後修禪那

若諸菩薩以至靜力用資寂滅後起作用變化世界

此菩薩者名齊修奢摩他禪那後修三摩□提若諸

菩薩以變化力種種隨順而取至靜此菩薩者名先

修三摩□提後修奢摩他若諸菩薩以變化力種種

境界而取寂滅此菩薩者名先修三摩□提後修禪

那若諸菩薩以變化力而作佛事安住寂靜而斷煩

惱此菩薩者名先修三摩□提中修奢摩他後修禪

那若諸菩薩以變化力無□作用斷煩惱故安住至

靜此菩薩者名先修三摩□提中修禪那後修奢摩

他若諸菩薩以變化力方便作用至靜寂滅二俱隨

順此菩薩者名先修三摩□提齊修奢摩他禪那若

諸菩薩以變化力種種起用資於至靜後斷煩惱此

菩薩者名齊修三摩□提奢摩他後修禪那若諸菩

薩以變化力資於寂滅後住淸淨無作靜慮此菩薩

者名齊修三摩□提禪那後修奢摩他若諸菩薩以

寂滅力而起至靜住於淸淨此菩薩者名先修禪那

後修奢摩他若諸菩薩以寂滅力而起作用於一切

境寂用隨順此菩薩者名先修禪那後修三摩□提

若諸菩薩以寂滅力種種自性安於靜慮而起變化

此菩薩者名先修禪那中修奢摩他後修三摩□提

若諸菩薩以寂滅力無作自性起於作用淸淨境界

歸於靜慮此菩薩者名先修禪那中修三摩□提後

修奢摩他若諸菩薩以寂滅力種種淸淨而住靜慮

起於變化此菩薩者名先修禪那齊修奢摩他三摩

□提若諸菩薩以寂滅力資於至靜而起變化此菩

薩者名齊修禪那奢摩他後修三摩□提若諸菩薩

以寂滅力資於變化而起至靜淸明境慧此菩薩者

名齊修禪那三摩□提後修奢摩他若諸菩薩以圓

覺慧圓合一切於諸性相無離覺性此菩薩者名爲

圓修三種自性淸淨隨順善男子是名菩薩二十五

輪一切菩薩修行如是

淨慧章中修多羅敎如標月指等文當在二十五

輪文後誤在於彼所謂標月等義上不聯□已斷

滅之文下不應隨順覺性之義而誤在於彼者彼

文云此名菩薩已入地者隨順覺性此云此菩薩

者名爲圓修三種自性淸淨隨順隨順之言彼此

一般此菩薩者與此名菩薩云云語亦相似蓋因

其文勢之相濫而致然也又此結文云善男子是

名菩薩二十五輪蓋善男子三字亦當在結文之

後何謂列二十五種名已結云是名菩薩二十五

輪結已又欲陳向下之文復標告云善男子云云

如彌勒章中列五種性已結云是名衆生五性差

別結已復標告云善男子云云此其證也若令彼

此文順意合應云此菩薩者名爲圓修三種自性

淸淨隨順是名菩薩二十五輪善男子修多羅敎

如標月指若復見月了知所標畢竟非月一切如

來種種言說開示菩薩亦復如是一切菩薩修行

如是蓋指喩能詮亦喩能觀卽所謂二十五輪是

也所謂二十五輪卽種種開示也如標月指也月

喩所詮亦喩所觀卽所謂淨圓覺性涅槃妙心是

也因詮而現此因觀而證此如以指示月因指見

月也此所以敎菩薩如是修行也夫未曾見月者

須因指而得見若得見月而指可忘未證覺者要

修觀而得證若已得證而觀可捨所謂渡河須用

筏渡岸不須船是也故知修多羅等三十六字當

在二十五輪文後誤在隨順覺性文中此文在彼

則如身附贅在此則如合符節佛旣示二十五種

輪已恐人執敎爲實執觀爲證而有此說也何則

二十五輪皆是入道方便借方便而入道則可守

方便而不捨則不可故也水頌中云十方諸如來

三世修行者無不因此法而得成菩提而於長行

但有一切菩薩之文而闕一切如來之語此旣應

頌豈長行無文而於頌獨有乎於斯可見一切如

來之語亦闕於此而贅於彼也水於彼中無滅□

者之句聯於此名菩薩之文則文義相順脈絡貫

通如去附贅而身復如故也

若諸菩薩及末世衆生依此輪者當持梵行寂靜思

惟

梵行戒也寂靜定也思惟慧也起修之初敎以此

者何也夫戒定慧法學佛者之所以成始而成終

者也所謂堅持梵行寂靜思惟所以爲始也如普

眼章所謂先依如來奢摩他行安處徒衆宴坐靜

室作是思惟卽此例也因觀行而成菩提證涅槃

此所以爲終也所謂唯佛一人持淨戒與所謂海

印定法界海慧者是也如來著衣持□入城乞食

食訖敷座宴坐然後起定說法卽此例也中間一

切諸位修證莫不以此莊嚴覺路此所以成始而

成終者也裴相國云三藏所詮戒定慧而已良有

以也

求哀懺悔經三七日於二十五輪各安標記至心求

哀隨手結取依結開示便知頓漸一念疑悔卽不成

就

三七懺悔翹誠懇到祈佛密應結取標記標記之

中若頓若漸卽佛之密應開示也依此而便知我

之應頓應漸也所示方便雖違本望是佛所授不

應疑悔若生疑悔觀不得成

爾時世尊欲重宣此義而說□言辨音汝當知一切

諸菩薩無□淸淨慧皆依禪定生所謂奢摩他三摩

提禪那三法頓漸修有二十五種十方諸如來三世

修行者不因此法而得成菩提唯除鎭頓覺人幷法

不隨順

二十五輪皆爲修習之方也頓覺人者不因修習

一超直入如來地者也法不隨順者大闡提斷善

根人也不貴修習而自暴自棄者也頓覺人視彼

方便則一如已陳芻狗也大闡提人視彼方便則

如見驢舞□枝也雖愚智之不同其於不爲貴一

也所以云唯除頓覺人幷法不隨順

一切諸菩薩及末世衆生常當持此輪隨順勤修習

依佛大悲力不久證涅槃

上云無不因此法而得成菩提此云依佛大悲力

不久證涅槃菩提涅槃是一切學佛者究竟所證

二無上果也始言一切如來圓覺淸淨中開二十

五輪終指菩提涅槃二無上果意有在也讀者要

須著眼

二十五輪說

眞淨界中本無理亂無位眞人亦無出入眞人一

動而禍胎始焉禍胎旣作而興亡著矣興亡已著

而愚智□然愚智異路而上下分矣君臣定矣智

爲其上而爲愚所賴愚爲其下而爲智所攝在下

者爲愚爲小人故界不得不亂居上者爲智爲君

子故亂不得不治於是爲治於亂而施設戈甲欲

試賢否而分司定職夫用人之權多端治亂之策

非一隨機設敎用人之權也隨病對治治亂之策

也靜比則列國諸侯之職也幻比則塞外將軍之

任也寂比則□中天子之事也承順覺王日發慧

軍致令識賊不起客塵消滅而根車閑靜觀境修

然此靜觀之相也智臣慧將經營內外而興變化

力種種作用此幻觀之相也賴耶城主咸率臣僚

聽□眞君而□中閒寂宇宙廓淸此寂觀之相也

所以分成二十五者有人能守國內之職而於塞

外之任□中之事則不能也或有能守塞外之任

而於國內之職□中之事則不能也或有能奉行

□中之事而於塞外之任國內之職則不能也此

單修三觀之相也或有先能守國內之職而後能

守塞外之任也先靜後幻如之或有先能守國內

之職而後能行□中之事也先靜後寂如之或有

先能於國內次能於塞外後能行□中之事也先

靜次幻後寂如之或有先能於國內次能於□中

而後能行塞外之任也先靜次寂後幻如之或有

先能於國內而後能兼塞外□中之事也先靜而

後兼幻寂如之或有先能兼國內塞外之任而後

能行□中之事也先兼靜幻而後寂如之或有先

能兼國內□中之事而後能守塞外之任也先兼

靜寂而後幻如之此初七輪之相也後二七輪亦

例此知但初七輪則靜能爲主而於幻於寂則或

先或後而或能兼之也次七輪則幻能爲主而於

靜於寂則亦或先後而或能兼之也後七輪則寂

能爲主而於靜於幻其先後與兼之者亦如前也

或有一人出將入相俱無□□動靜語默無非三

昧此圓修三觀之相也以是用人則國無遺賢矣

以是治亂則亂無不治矣佛之所以無機不版無

病不治亦復然矣其爲曲成無遺善權方便於焉

可見夫二十五輪之相若非智眼誠難甄別以是

配之則其於義意可庶幾乎蓋理雖一味而敎有

千差設敎多途而同歸一致其於機也亦然所入

之車雖□所至之域則斯同竟登大覺之路而返

□從前所作則一如夢境相似所謂□來觀世間

猶如夢中事是也佛言修多羅敎如標月指若復

見月了知標指畢竟非月誠斯之謂歟比夫安邦

定國而天下旣平則君臣合體內外混一而訟庭

□爲宴安之所戈甲歸於土木之用矣當是時也

尙無賞善之名焉何更有治亂之事乎方信道六

國已無紛擾事一人獨擅太平基更知道道泰不

傳天子令時淸休唱太平歌

大方廣圓覺修多羅了義經卷中

大方廣圓覺修多羅了義經卷下

曦陽山沙門涵虛堂得通解

淨業章第九

無垢爲淨已然爲業已然者未然之對也一念不

生而孤明獨照此未然之元也一念□起而諸根

發識此已然之業也此心已然而成業則三細六

□紛然競作障覆靈明所以明反無明淨□爲垢

也而云淨諸業障者於諸業障從□至細損之又

損損至於無損淨盡無垢之謂也承辨音而發問

者何也自金剛至辨音歷陳五蓋染□眞性之過

患而未明過患之所以也故此菩薩窮盡其源而

發問如來指四相爲過患之因由也問云若此覺

心本性淸淨因何染□便諸衆生迷悶不入此推

徵五蓋染□眞性過患之所由也答云認四顚倒

爲實我體由此便生憎愛二境憎愛卽五蓋之貪

嗔也擧貪嗔則沈掉與疑攝在其矣如四相中但

擧我相以例其餘也此明五蓋染□眞性之過患

本由四相而致之也旣撒五蓋又除四相□則細

障盡淸淨無餘而覺自現前矣淨業所以承上章

而發問者以此頌曰初因不覺背眞常仍起我人

幾斷腸四相雲開一眞露海湛空澄萬像彰

於是淨諸業障菩薩在大衆中卽從座起頂禮佛足

古繞三市長□叉手而白佛言大悲世尊爲我等輩

廣說如是不思議事一切如來因地行相令諸大衆

得未曾有睹見調御歷□沙劫勤若境界一切劃用

猶如一念我等菩薩渙自慶慰

一味無修之中開示三觀固難思議復開諸輪攝

盡機宜實不可得而思議也一切功用指二十五

輪也此乃歷劫勤若境界也因佛開示一念便知

所以渙慶也

世尊若此覺心本性淸淨因何染□便諸衆生迷悶

不入惟願如來廣爲我等開悟法性令此大衆及末

世衆生作將來眼說是語已五□投地如是三請終

而復始

開悟應作開示開悟之言文未便故下所謂作將

來眼卽當開悟義也覺性法性體用之稱也覺性

緣起未萌之源修證未作之時也法性全指緣起

迷悟所偶分也修證所以作也今請迷悶之故修

證之方故云開示法性覺性則已蒙開示已得開

悟法性則未得開悟故今請開示若未蒙開示則

自不能悟不堪作將來眼也

爾時世尊告淨諸業障菩薩言善哉善哉善男子汝

等乃能爲諸大衆及末世衆生諮問如來如是方便

汝今諦聽當爲汝說時淨諸業障菩薩奉敎歡喜及

諸大衆默然而聽

旣令除□障又令除細惑亦佛本懷故讚而許說

也

善男子一切衆生從無始來妄想執有我人衆生及

與壽命認四顚倒爲實我體由此便生憎愛二境於

虛妄體重執虛妄二妄相依生妄業道有妄業故妄

見流轉厭流轉者妄見涅槃由此不能入淸淨覺非

覺違拒諸能入者有諸能入非覺入故是故動念及

與息念皆歸迷悶何以故由有無始本起無明爲己

主宰一切衆生生無慧目身心等性皆是無明譬如

有人不自斷命是故當知有愛我者我與隨順非隨

順者便生憎怨爲憎愛心養無明故相續求道皆不

成就

只一想字摠持三界萬法若無妄想萬法俱□性

本無我無中橫計名爲妄想無我計我固是虛妄

因我更生憎愛二見故云重執二妄相資造業招

若歷於四生困於五道雖厭若斷集修道證滅滯

於無爲不求勝進此與生死之衆雖昇□不同淸

濁有異其未入覺則一也衆生滯於有爲二乘滯

於無爲淸淨覺海性相俱泯有爲無爲二俱差過

故也如避溺投火逃峰赴壑俱不免於患矣所以

然者性本虛明而無橫計橫計□起虛明卽隱卽

無明之相也二乘雖己斷煩惱已離生死然主宰

未忘故皆歸迷悶不入覺海如賊主未敗國猶未

寧也衆生本起無明如人胎中無目稟氣成形擧

心動念皆是無明之相也如人命根與生俱生自

斷誠難欲除無明不亦難乎主宰未祛故從者□

已還起根株猶在故枝葉去已還生正助相資而

未永斷故雖經多劫相續求道而不得成相續者

卽所謂念念相續無有間斷者也非謂種子現行

相續不斷也如下文云末世衆生未了自性雖經

多劫勤若修道但名有爲終不能成一切聖果又

云雖勤精進增益諸病是故不能入淸淨覺所謂

勤若修道與所謂勤精進者相續求道之謂也

善男子云何我相謂諸衆生心所證者善男子譬如

有人百骸調適忽忘我身四友弦緩攝養乖方微加

針艾則知有我是故證取方現我體善男子其心乃

至證於如來畢竟了知淸淨涅槃皆是我相善男子

云何人相謂諸衆生心悟證者善男子悟有我者不

復認我所悟非我悟亦如是悟已超過一切證者悉

爲人相善男子其心乃至圓悟涅槃俱是我者心存

少悟備□證理皆名人相善男子云何衆生相謂諸

衆生心自證悟所不及者善男子譬如有人作如是

言我是衆生則知彼人說衆生者非我非彼云何非

我善男子但諸衆生了證了悟皆爲我人而我人相

所不及者存有所了名衆生相善男子云何壽命相

謂諸衆生心照淸淨覺所了者一切業智所不自見

猶如命根善男子若心照見一切覺者皆爲塵垢覺

所覺者不離塵故如湯銷永無別有永知永銷者存

我覺我亦復如是

四相四段一一文分三節節節皆標善男子亦皆

有結文條埋分明脈□一貫雖有盤根錯節之處

尋其血脈不能得匿人衆生壽命此三段中文有

闕誤亦有倒置致令文義失次血脈不通所謂心

存少悟備□證理此兩句恐倒置應云其心乃至

圓悟涅槃俱是我者備□證理心存少悟皆名人

相又云何非彼我是衆生非彼我故非彼之上恐

闕則字又彼我之我疑衍應云云何非彼我是衆

生則非彼故又覺所了者之下恐闕善男子三字

覺所覺者不離塵故此句之下恐闕名壽命相四

字上三段皆有此例故也又存我覺我亦復如是

存我之存疑無字之誤應云無我覺我亦復如是

合上無別有永知永銷者之喩故也又如湯銷永

至亦復如是等文當在猶如命根之下□在於後

善男子若心照見至不離塵故等文是當結文當

在亦復如是之後先在於前應云善男子云何壽

命相謂諸衆生心照淸淨覺所了者善男子一切

業智所不自見猶如命根如湯銷永無別有永知

永銷者無我覺我亦復如是善男子若心照見一

切覺者皆爲塵垢覺所覺者不離塵故名壽命相

從善男子云何我相至此徵釋四相隨相結名旣

爾乃云善男子末世衆生不了四相雖經多劫勤

若修道但名有爲終不能成一切聖果其文義相

承條理分明如此讀者宜細詳焉所謂謂諸衆生

心所證者者衆生是凡之異名也凡有內凡外凡

如所謂人者有智人愚人之異也此中衆生指二

乘已上等覺已下之衆生也故所斷障卽是細惑

不同外凡具縛之□惑也但此中四相與金剛四

相名同趣異此則但指修證中細惑彼則凡在衆

生數者莫不有之也心有所證證心未忘名爲我

相乃至證於如來涅槃於證未忘皆名我相未忘

於證旣悟其非悟心未忘名爲人相乃至證於如

來涅槃俱是我者悉悟其非證心雖盡悟心猶存

則亦名人相悟證爲非而我不及了悟爲非而人

不及了心猶存名衆生相心照淸淨覺了爲非於

覺未忘名壽命相一切業智者業與性對智與惑

對已證心未忘悟證爲非了悟亦非而轉轉未忘

此已然之跡也忘則一向寂滅而隨順覺性未忘

則紛然散動已然成跡故名爲業未忘於證旣悟

其非未忘於悟未忘於了轉悟其非是非不惑故

名爲智言一切者證悟了非一而業智成差故也

所不自見猶如命根者心照淸淨覺了爲非一切

業智承覺頓銷泯然自盡更無能知之心返照自

盡之跡與能盡之覺也唯此覺心了然獨存猶如

命根更無第二也譬如永因湯盡無別有永知永

盡者唯湯獨存而更無第二也覺我爲非無別有

我能覺於我亦復如是此乃四相結文而但擧我

者蓋擧一而兼餘也若欲備者應云覺我爲非無

別有我能覺於我覺人爲非無別有人能覺於人

覺衆生爲非無別有衆生能覺於衆生唯此如命

根之覺心了然獨存亦復如是上於我人衆生以

證悟了配之到此但言覺者證悟了一切業智承

覺頓銷鎔成一覺故也旣定證悟了之爲非而結

名爲相歸於覺心之能盡水欲定覺心之爲非而

結名爲相而言曰善男子若心照見一切覺者皆

爲塵垢覺所覺者不離塵故名壽命相一切覺指

證悟了一切業智也覺所覺者覺卽所謂照見也

所覺卽所謂一切覺也謂雖覺證悟了一切覺皆

爲塵垢卽此覺心還是塵垢故名壽命相我人衆

生壽命亦名爲相亦名爲業亦名爲智智則性之

殊稱也業則相之異名也相與業智與性如眼目

之稱也性起爲相已然名業已然之業卽性起之

相也照寂爲性虛明爲智虛明之智卽照寂之性

也於我言證於人言悟於衆生言了於壽命言覺

夫於證悟了覺轉轉智非而未能忘情絶解故名

爲業亦名爲相若一一忘情絶解則所謂證悟了

覺當體虛明絶待絶緣但名爲智不名爲業但名

爲性不名爲相

善男子未世衆生不了四相雖經多劫勤若修道但

名有爲終不能成一切聖果是故名爲正法末世

是故等八字當在下不墮邪見文後終不能成一

切聖果之句合聯何以故認一切我爲涅槃之文

也

何以故認一切我爲涅槃故有證有悟名成就故譬

如有人認賊爲子其家財寶終不成就何以故有我

愛者亦愛涅槃□我愛根爲涅槃相有憎我者亦憎

生死不知愛者眞生死故別憎生死名不解脫

憎我二字當上下與上我愛爲對故也言不解脫

者我相堅執於內憎愛資發於外內外相資令不

解脫也不論眞妄善惡聖凡苦樂但有欣厭取捨

之情則皆是憎愛而無明所熏我相所拘而不能

自脫者也

云何當知法不解脫善男子彼末世衆生習菩提者

以已微證爲自淸淨由未能盡我相根本若復有人

讚歎彼法卽生歡喜便欲濟度若復誹謗彼所得者

便生瞋恨則知我相堅固執持潛伏藏識遊戱諸根

曾不間斷善男子彼修道者不除我相是故不能入

淸淨覺善男子若知我空無毁我者有我說法我未

斷故衆生壽命亦復如是

若知我空無毁我者有我說法我未斷故此兩句

文有互擧也若令備者應云若知我空無毁我者

有毁我者我未空故若斷我相無我說法有我說

法我未斷故今先則擧前而遺後後則擧後而遺

前此所以互擧乃譯者影略之巧也

善男子末世衆生說病爲法是故名爲可憐愍者雖

勤精進增益諸病是故不能入淸淨覺善男子末世

衆生不了四相以如來解及所行處爲自修行終不

成就或有衆生未得謂得未證謂證見勝進者心生

嫉□由彼衆生未斷我愛是故不能入淸淨覺

自章初至此深明我見之垢重重以障覺言之此

下方明斷盡惑障之妙方也

善男子末世衆生希望成道無令求悟惟益多聞增

長我見但當精勤降伏煩惱起大勇猛未得令得未

斷令斷貪瞋愛慢諂曲嫉□對境不生彼我恩愛一

切寂滅佛說是人漸次成就求善知識不墮邪見

上文終不能成一切聖果之後是故名爲正法末

世之句當在此不墮邪見之下誤在於彼所謂正

法末世之言在彼則如眼中著屑在此則猶錦上

添花應云求善知識不墮邪見是故名爲正法末

世何則正法正法流行之時也末世邪法熾盛之

時也雖是正法之代若墮邪見則名爲末世正法

雖是末世不墮邪見則名爲正法末世未世衆生

不求自悟唯求多聞增長我見則是墮邪見者也

□矜怠慢求善知識依彼所作精勤勇猛貪瞋不

生恩愛寂滅則是不墮邪見者也是故名爲正法

末世此所以漸次成就者也

若於所求別生憎愛則不能入淸淨覺海

求善知識精勤勇猛則已離多聞增我之過矣然

於所求善知識處別生憎愛則亦未免爲我見之

所障而不能入覺也上來言不能入不能成不成

就不解脫凡下不字者九漸次成就者一菩薩一

問迷悶不入之所以佛重重顯我相障道過患之

如此言成就者□一而復云漸次於斯可見我相

障道過患之爲甚而去之之難也亦見覺海非精

勤勇猛斷盡我相則不能得入也

爾時世尊欲重宣此義而說偈言淨業汝當知一切

諸衆生皆由執我愛無始妄流轉未除四種相不得

成菩提愛憎生於心諂曲存諸念是故多迷悶不能

入覺城若能歸悟刹先去貪瞋癡法愛不存心漸次

可成就我身本不有憎愛何由生此人求善友終不

墮邪見所求別生心究竟非成就

由執我相迷不入覺悟無法愛漸得成就於善知

識更不生情乃能究竟成就正覺

普覺章第十

光大而遍照之謂普悟已而普曉之謂覺所謂普

覺者智月舒輝悲花發明照濁昏衢開覺群迷之

謂也承淨業而發問者何也自金剛至辨音次第

請問蕩除五蓋□之障淨業一章窮盡病源斷盡

四相之細惑□細障盡則圓覺大智朗然獨耀堪

興大悲普覺群迷故菩薩曲爲末世請問開化之

方如來令求正知見人不墮邪見此乃開化末世

之方也上來諸菩薩皆先擧當會大衆而請問進

修之方至此但云付諸菩薩心意蕩然得大安隱

更不問進修之方獨爲末世請問開化之方所謂

得大安隱所以障盡覺現者也請問開化之方所

以普覺群迷者也其所以承淨業而發問者以此

頌曰正見求承作他作平等怨親無適莫四心發

處慧光新大地群盲同決膜

於是普覺菩薩在大衆中卽從座起頂禮佛足古繞

三市長□叉手而白佛言大悲世尊快說禪病令諸

菩薩得未曾有心意蕩然獲大安隱

佛如醫王機如病子病子服藥藥還成病心猶茅

塞氣未和平王設多方隨宜對治病盡脫體心廣

體□始號丈夫堪紹家業自金剛已下皆有慶辭

心名發大心自行化他善知開遮邪正不惑名善

知識狐疑淨盡宗眼明白所有知見不落斷常名

正知見有爲無爲凡聖等法二俱無著名不住相

不住無爲免墮斷見不住有爲免墮常見此所以

爲正知見也求如是人行如是行則不涉他途而

順覺性所以得成菩提也

末世衆生見如是人應當供養不惜身命彼善知識

四威儀中常現淸淨乃至示現種種過患心無□慢

況復搏財妻子眷屬若善男子於彼善友不起惡念

卽能究竟成就正覺心華發明照十方刹

況復等八字當在不惜身命之下彼善知識至心

無□慢等文合聯若善男子等文聖性無不通順

逆皆方便智乃知焉凡情難測所以勿生□慢菩

提種子根於心地法雨所霑開花結莫香熏塵刹

光照十方所以云心花照十方刹此答第一問也

善男子彼善知識所證妙法應離四病云何四病一

者作病若復有人作如是言我於本心作種種行欲

求圓覺彼圓覺性非作得故說名爲病二者任病若

復有人作如是言我等今者不斷生死不求涅槃涅

槃生死無起滅念任彼一切隨諸法性欲求圓覺彼

圓覺性非任有故說名爲病三者止病若復有

人作

如是言我今自心永息諸念得一切性寂然平等欲

求圓覺彼圓覺性非止合故說名爲病四者滅病若

復有人作如是言我今永斷一切煩惱身心畢竟空

無所有何況根塵虛妄境界一切永寂欲求圓覺彼

圓覺性非寂相故說名爲病離四病者則知淸淨作

是觀者名爲正觀若他觀者名爲邪觀

作是故作謂作一切善法止是止息謂息一切邪

念任是任從謂任心所造不拘止作滅是寂滅謂

斷煩惱心境俱空作止任滅皆行者之不可遺者

也但心有所取則於覺有□名之爲病應離之應

料度而未決之辭也彼善知識知見已正應離四

病然或於中有所取著不可保也所以云應下云

離四病者卽知淸淨語帶或有未離之義也蓋圓

覺性中四皆無跡一有所取卽非淸淨此不可依

反此則可於可不可決擇無疑名爲正觀不然則

名之爲邪也此答第二問也

善男子末世衆生欲修行者應當盡命供養善友事

善知識彼善知識欲來親近應斷□慢若復遠離應

斷瞋恨現逆順境猶如虛空了知身心畢竟平等與

諸衆生同體無異如此修行方入圓覺

心有取捨則與覺相違欲證此覺須去其情或逆

或順心無取捨了知自他同體無異如此修行方

入圓覺此答第三問也

善男子末世衆生不得成道由有無始自他憎愛一

切種子故未解脫若復有人觀彼怨家如已父母心

無有二卽除諸病於諸法中自他憎愛亦復如是

諸病本於憎愛怨親等觀自他兩忘心無有二卽

除諸病此答第四問也

善男子末世衆生欲求圓覺應當發心作如是言盡

於虛空一切衆生我皆令入究竟圓覺於圓覺中無

取覺者除彼我人一切諸相如是發心不墮邪見

度盡生廣大心也令入覺第一心也無取覺常心

也除我等不顚倒心也發心之初心不定向不遇

如來正修行路未免墮於邪見坑中應發四心免

墮邪見此答第五問也

爾時世尊欲種宣此義而說偈言普覺汝當知末世

諸衆生欲求善知識應當求正見心遠二乘者法中

除四病謂作止任滅親近無□慢遠離無瞋恨見種

種境界心當生希有還如佛出世不犯非律儀戒根

永淸淨度一切衆生究竟入圓覺無彼我人相常依

止智慧便得超邪見證覺般涅槃

不犯等兩句與長行第一答文相應今當於第四

離病應頌而其語意則與長行離病之文不相當

也當在心遠二乘之句之下應云應當求正見心

遠二乘者不犯非律儀戒根永淸淨長行云不著

聲聞緣覺境界以至云不令衆生入不律儀故也

謂心遠二乘不犯非律戒淨除病之者是正知見

者也發心之者當求如是正知見人承事習學但

觀自已誠與不誠任他善友親近遠離逢違勿生

瞋順情亦不喜心無違順猶以爲奇生如佛想如

是修行度生入覺心無我人常依智慧便超邪見

當證涅槃

圓覺章第十一

德無不備而化無不周曰圓智無不明而法無不

了曰覺所謂圓覺者自他覺滿還同本覺而無所

不極之謂也承普覺而發問者何也前雖化物其

化未周隨其化之未周而知其證亦未圓也故菩

薩復爲末世請問開化之方如來別開方便備立

三期攝盡群機同歸圓覺夫然後證無不圓化無

不周證化各詣其極而無所不圓也圓覺所以承

普覺而發問者以此頌曰風停波息已成觀限滿

隨方體自安別遍互修雖異路佛境現時無兩般

於是圓覺菩薩在大衆中卽從座起頂禮佛足右繞

三市長□叉手而白佛言大悲世尊爲我等輩廣說

淨覺種種方便令未世衆生有大增益

上來三觀諸輪與普覺章五種答問等此所謂種

種方便也依而修習則不墮邪見增益慧命此所

以有大增益也

世尊我等今者已得開悟若佛滅後末世衆生未得

悟者云何安居修此圓覺淸淨境界此圓覺中三種

淨觀以何爲首惟願大悲爲諸大衆及末世衆生旅

大饒益作是語已五體投地如是三請終而復始

我等今者已得開悟之言安於覺悔更無所畏忍

俊不禁滿口自許之辭也由是不問當會進修之

事但問開化末世之方也同前普覺所問而更有

所進也所謂施大饒益者諸說大衆度生之方而

饒益也非請大衆進修之方也大衆則已得開悟

心意蕩然得大安隱故也所以問中無文也但所

謂爲末世衆生施大饒益者請說末世進修之方

也饒益一言而含二義也

爾時世尊告圓覺菩薩言善哉善哉善男子汝等乃

能問於如來如是方便以大饒益施諸衆生汝今諦

聽當爲汝說時圓覺菩薩奉敎歡喜及諸大衆默然

而聽

復爲下根開示道場加行是佛本懷故讚而許說

也

善男子一切衆生若佛住世若佛滅後若法末時有

諸衆生具大乘性信佛秘密大圓覺心欲修行者若

在伽藍安處徒衆有緣事故隨分思察如我已說若

復無有他事因緣卽建道場當立期限若立長期百

二十日中期百日下期八十日安置淨居若佛現在

當正思惟若佛滅後施設形像心存目想生正憶念

還同如來常住之日懸諸幡華經三七日稽首十方

諸佛名字求哀懺悔遇善境界得心輕安過三七日

一向攝念若經夏首三月安居當爲淸淨菩薩止住

心離聲聞不假徒衆至安居日卽於佛前作如是言

我比丘比丘尼優婆塞優婆夷某甲踞菩薩乘修寂

滅行同人淸淨實相住持以大圓覺爲我伽藍身心

安居平等性智涅槃自性無繫屬故今我敬請不

依

聲聞當與十方如來及大菩薩三月安居爲修菩薩

無上妙覺大因緣故不繫徒衆善男子此名菩薩示

現安居過三期日隨往無□

過三七日一向攝念八字當在懺悔之下輕安然

後攝念意不順也欲修行者若有度生利益等事

則於諸觀車隨分思察若無事緣當立期限修習

此觀先三七日禮佛懺悔然後一向攝念思惟修

習如是則遇善境界得心輕安也若不懺悔而修

習則帶垢修禪縱然修習難得輕安如人浣衣然

後加色則其色得純不然則不純矣則遇善境界

得心輕安其力本於三七懺悔非專在於攝心靜

觀也所謂過三七日一向攝念者謂三七懺悔三

七日滿一向攝散住於下念也非謂得心輕安然

後一向攝散住於正念也故知過三七日等兩句

當在懺悔之下下三觀中一一云非彼所聞一切

境界終不可取則知此所謂善境界卽下所謂一

切境界也威德章三觀中一一結云內發輕安此

所謂得心輕安卽彼所謂內發輕安也所謂輕安

卽善境界也非別有所現也彼云便能內發寂滅

輕安聯云妙覺隨順寂滅境界寂滅境界卽善境

界也若經夏首等者期限未滿則雖夏首已臨不

應入衆結夏但至安居日各稱其名坡陳情悰依

實表白旣以圓覺爲我伽藍則隨我所往皆是道

場何必繫於徒衆然後以爲安居哉又圓覺體寬

恢恢無外乾坤猶不攝宇宙豈能該則南北東西

皆是道場通途通衢何往不可是名菩薩示現安

居期限若滿則雖夏限未終隨往無□

善男子若彼末世修行衆生求菩薩道入三期者非

彼所聞一切境界終不可取

謂入二期者如我所敎先三七日禮佛懺悔過三

七日一向攝念則遇善境界得心輕安非彼所聞

一切境界終不可取卽知入三期者與非彼所聞

兩句之間含如上許多意也此則摠標下乃別列

也

善男子若諸衆生修奢摩他先取至靜不起思念靜

極便覺如是初靜從於一身至一世界覺亦如是善

男子若覺遍滿一世界者一世界中有一衆生起一

念者皆悉能知百千世界亦復如是非彼所聞一切

境界終不可取

功夫始終不離靜淨二字靜極便淨淨極光通達

所謂覺者離念之智也卽所謂光也智如明鏡念

如塵垢鏡若有垢雖近不現鏡若無垢遠近皆現

智不離念觸事面嗇智若離念萬怯俱照身爲智

影於內發寂靜輕安若非是境卽不應取

善男子若諸衆生修三摩□提先當憶想十方如來

十方世界一切菩薩依種種車漸次修行勤若三昧

廣發大願自熏成種非彼所聞一切境界終不可取

種種車則自行化他種種行車也勤若三昧依二

利行勤修若倒所得三昧也修幻觀者當念佛菩

薩如是修行所得三昧作是願言我亦如彼修習

以成三昧如是作念自熏成種幻觀之用在於內

發大悲輕安若非是境卽不應取

善男子若諸衆生修於禪那先取數門心中了知生

住滅念分齊頭數如是周遍四威儀中分別念數無

不了知漸次增進乃至得知百千世界一滴之雨猶

如目睹所受用物非彼所聞一切境界終不可取

心本圓明光透法界爲想所□不得其用雖修靜

觀靜想猶存雖修幻觀幻亦未忘須依寂觀以滅

其想如日中天無幽不燭無遠不照又如明主旣

治賊徒又知賊主窩盤之處令不得隱則更無與

謀作亂之期反爲忠臣而爲左右國方淸泰永無

憂慮中外遠近皆屬一人所有諸事君所共知寂

觀亦然修習功成觀智分明根身器界通爲智境

□細念相無不了知差別萬法皆悉得知寂觀之

用在於內發寂滅輕安若非是境卽不應取

是名三觀初首方便

前之三觀已是分明此中所明益明於前曲爲中

下故也蓋愚人聽命詳說乃解不然則不能解也

若諸衆生遍修三種勤行精進卽名如來出現于世

三觀備修則成種智萬德體具名爲佛出

若後末世鈍根衆生心欲求道不得成就由昔業障

當勤懺悔常起希望先斷憎愛嫉□諂曲求勝上心

三種淨觀隨學一事此觀不得復習彼觀心不放捨

漸次求證

鈍根不勤功不得成先須懺罪斷障後乃隨力互

習精進無怠以求證入

爾時世尊欲重宣此義而說偈言圓覺汝當知一切

諸衆生欲求無上道先當結三期懺悔無始業經於

三七日然後正思惟非彼所聞境畢竟不可取奢摩

他至靜三摩下憶持禪那明數門是名三淨觀若能

勤修習是名佛出世鈍根未成者常當勤心懺無始

一切罪諸障若消滅佛境便現前

志有定向事方得就故勸令立期懺業思修懺業

業盡思修情絶卽於觀觀各得輕安如彼威德章

中所聞苟不如然則不可取三種輕安是佛境界

苟能親造如是境界則障無不盡德無不現故名

佛出人人本分固同佛境乃因業障不能得齊障

山若倒佛境便現佛於三觀爲上中下根開別遍

互修其洪慈普濟曲成無遺於斯可見

賢善首章第十二

天資不凡而力能勝任爲賢決擇是非而□邪現

正爲善所謂賢善首者已成法器而堪任大法已

得正眼而降魔轉法作衆善元首爲群賢所先之

謂也承圓覺而發問者何也從文殊至於圓覺次

第發揚法義已周正宗已終堪傳爲後軌開生物

解故請安其名流傅通泰此賢善之所以爲賢善

之首也其所以承圓覺而發問者以此善首之承

圓覺而發問猶普賢之繼文殊而取起也文殊與

圓覺同位普賢與善首又同德也旣同位而同德

故其始終發揚如此文殊之於華嚴旣能發信又

當證位普賢之於圓覺旣當依悟起修於彼亦當

果後常行今圓覺之當於極證善首之後於圓覺

亦復然也夫一經始末主伴同會別爲序分悟修

證化通爲正宗今此一章別爲流通到此則一經

之體備矣諸佛能事畢矣頌曰依名奉敎復修行

隨分宣揚刮衆盲熏種多生當證果天神所以衛

爲營

於是賢善首菩薩在大衆中卽從座起頂禮佛足右

繞三市長□叉手而白佛言大悲世尊廣爲我等及

末世衆生開悟如是不思議事世尊此大乘敎名字

何等云何奉持衆生修習得何功德云何使我護持

經人流布此敎至於何地作是語已五體投地如是

三請終而復始

開悟當作開示旣云廣爲而云開悟文未便故自

經初至此其所開示皆如來因地之法行果上親

證之境界秘藏所蘊之德用曾所未聞之法車非

智知識識之境界故名不思議

爾時世尊告賢善首菩薩言善哉善哉善男子汝等

乃能爲諸菩薩及末世衆生問於如來如是經敎功

德名字汝今諦聽當爲汝說時賢善首菩薩奉敎歡

喜及諸大衆默然而聽

安名顯德致令奉持轉轉流通是佛本懷故讚而

許說也

善男子是經百千萬億□河沙諸佛所說三世如來

之所守護十方菩薩之所歸依十二部經淸淨眼目

是經名大方廣圓覺陀羅尼亦名修多羅了義亦名

□密王三昧亦名如來決定境界亦名如來藏自性

差別汝當奉持善男子是經唯顯如來境界唯佛如

來能盡宣說若諸菩薩及末世衆生依此修行漸次

增進至於佛地善男子是經名爲頓敎大乘頓機衆

生從此開悟亦攝漸修一切群品譬如大海不讓小

流乃至蚊蟲及阿修羅飮其水者皆得充滿善男子

假使有人純以七寶積滿三千大千世界以用布施

不如有人聞此經名及一句義善男子假便有人敎

百□河沙衆生得阿羅漢果不如有人宣說此經分

別半偈善男子若復有人聞此經名信心不惑當知

是人非於一佛二佛種諸福慧如是乃至盡□河沙

一切佛所種諸善根聞此經敎汝善男子當護末世

是修行者無令惡魔及諸外道惱其身心令生退屈

爾時世尊欲重宣此義而說偈言賢善首當知是經

諸佛說如來善護持十二部眼目名爲大方廣圓覺

陀羅尼現如來境界依此脩行者增進至佛地如海

納百川飮者皆充滿假便施七寶積滿三千界不如

聞此經若化河沙衆皆得阿羅漢不如宣半半汝等

於來世護是宣持者無令生退屈爾時會中有火首

金剛□碎金剛尼藍婆金剛等八萬金剛幷其眷屬

卽從座起頂禮佛足古繞三□而白佛言世尊若後

末世一切衆生有能持此決定大乘我當守護如護

眼目乃至道場所修行處我等金剛自領徒衆晨夕

守護令不退轉其家乃至永無寫障疫病銷滅財寶

□足常不之少爾時大梵王二十八天王□須彌山

王護國天王等卽從座起頂禮佛足古繞三市而白

佛言世尊我亦守護是持經者常令安隱心不退轉

爾時有大力鬼王名吉槃茶與十萬鬼王郎從座起

頂禮佛足右繞三□而白佛言我亦守護是持經人

朝夕侍衛令不退屈其人所居一由旬內若有鬼神

侵其境界我當便其碎如微塵佛說此經已一切菩

薩天龍鬼神八部眷屬及諸天王梵王等一切大衆

聞佛所說皆大歡喜信受奉行

大方廣圓覺修多羅了義經卷下 終